Nafarroako 2020rako Aurrekontu Orokorren Foru Lege proiektua

I. TITULUA

Kredituak eta horien aldaketak

I. KAPITULUA

Hasierako kredituak eta haien finantzaketa

**1. artikulua.** Nafarroako Aurrekontu Orokorren esparrua.

1. Onetsi egiten dira Nafarroako 2020rako Aurrekontu Orokorrak. Atal hauek dituzte:

a) Nafarroako Parlamentuaren, Kontuen Ganberaren eta Arartekoaren erakundearen aurrekontua.

b) Foru Komunitateko Administrazioaren eta haren erakunde autonomoen aurrekontua.

c) Nafarroako Kontseiluaren aurrekontua.

d) Foru Komunitateko fundazio publikoen aurrekontuak.

e) Foru Komunitateko sozietate publikoen aurrekontuak.

2. Halaber jasotzen da Aurrekontu Egonkortasunari eta Finantza Iraunkortasunari buruzko apirilaren 27ko 2/2012 Lege Organikoaren aplikazio esparruan dauden beste subjektu eta entitate batzuen aurrekontuei buruzko informazioa, lege organiko horren 6.1 artikuluan ezarritakoarekin bat.

**2. artikulua.** Kredituen eta eskubide ekonomikoen zenbatekoa.

1. Aurreko artikuluan aipatutako aurrekontuetako gastuen egoera-orrietan sartutako programak betetze aldera, onesten dira 4.573.798.028 euroko zenbateko bateratua duten kredituak.

2. Aurreko artikuluan aipatutako aurrekontuetako diru-sarreren egoera-orrietan jasorik agertzen dira aurrekontu ekitaldi honetan likidatu asmo diren eskubide ekonomikoen zenbatespenak; hain zuzen ere, 4.573.798.028 euro egiten dute, bateratuta.

3. Aurrekontu Egonkortasunari eta Finantza Iraunkortasunari buruzko apirilaren 27ko 2/2012 Lege Organikoaren 30. artikuluan ezarritakoarekin bat, gastu ez-finantzarioaren muga 3.434.611.608 eurokoa da, diru-sarrera ez-finantzarioen, kontabilitate nazionaleko doikuntzen eta baimendutako defizitaren batura gisa, behin Toki Ogasunen Funtsa eta Estatuarentzako ekarpena deskontatu ondoren.

II. KAPITULUA

Aurrekontu-kredituen aldaketa

**3. artikulua.** Aurrekontu-kredituen aldaketa.

Aurrekontu-kredituen aldaketak Nafarroako Ogasun Publikoari buruzko apirilaren 4ko 13/2007 Foru Legearen aginduen araberakoak izanen dira, foru lege honek agindu horiek aldatzen ez dituen heinean.

Aurrekoa gorabehera, ez dira aurrekontu-aldaketatzat hartuko partiden arteko funts-mugimenduak, baldin eta, partida horietan agertzen diren kredituek helburu bera izan arren, partida horiek ezberdinak badira Europar Batasunak horretara behartzeagatik, gastuen erabilera hobeto kontrolatzearren, gastuak hein batean hark kofinantzatuak izatearen ondorioz.

Partida zer departamenturi dagokion, departamentu horren titularrak izanen du funts-mugimendu horiek baimentzeko eskumena. Partida bi departamenturi badagokie, eskumena Ekonomia eta Ogasun Departamentuko kontseilariarena izanen da, ukitutako departamentuek adostasuna eman ondoren.

**4. artikulua.** Europar Batasuneko programen aurrekontu-aldaketak.

1. Nafarroako Gobernuak, Ekonomia eta Ogasun Departamentuko kontseilariak proposaturik, eta Enpresa Politikaren, Nazioarteko Proiekzioaren eta Lanaren zuzendari nagusiak txostena egin ondoren, zilegi izanen du beharrezkoak diren aurrekontu-aldaketak baimentzea, Europar Batasunak kofinantzatutako programa eta proiektuak ekitaldian zehar ahalik eta hobekien betetzekoak, jarraituz Europako Batzordeak hasierako dokumentuan onetsitakoari edo jarraipen batzordeek edo Batzordeak berak ondoren eginiko aldaketei. Aurrekontu-aldaketak gastuen egoera-orrietan agertzen diren edozein motatako kredituen bidez finantzatu beharko dira.

2. Europar Batasunak kofinantzatzen dituen proiektuak biltzen dituzten partidetan eragin zuzena duen kreditu-aldaketa oro egiteko, aldez aurretik Enpresa Politikaren, Nazioarteko Proiekzioaren eta Lanaren Zuzendaritza Nagusiaren txostena beharko da. Salbuetsirik daude Landa Garapenerako Europako Nekazaritza Funtsak (LGENF) kofinantzatutako kredituei eragiten dieten aldaketak.

**5. artikulua.** Kreditu-gehikuntzak.

Nafarroako Ogasun Publikoari buruzko apirilaren 4ko 13/2007 Foru Legearen 47. artikuluko 1. apartatuko a)tik g)ra bitarteko letretan aipatutako kredituez gain, zabalgarritzat joko dira, 2020ko ekitaldiari dagokionez, helburu hauek dituzten partidek edo aipatu helburuetara bideraturik ekitaldian zehar sortu beharrekoek: terrorismoaren biktimak edo indarreko araudian zehaztutako motibazio politikoko ekintzen biktimak aintzatestearen eta horiei kalte-ordainak ematearen ondorioz onets litezkeen dirulaguntza eta maileguak emateko partida guztiek, bai eta Gizarte Segurantzako kotizazioen ordainketari dagozkion partida guztiek ere.

Aurrekoez gainera, ondorengoak ere zabalgarriak izanen dira:

1. Lehendakaritzako, Berdintasuneko, Funtzio Publikoko eta Barneko Departamentuko partida hauek:

a) 020002-04100-1001-921400 partida, “Nafarroako Gobernuko lehendakari ohi, kontseilari ohi eta beste goi-kargudun batzuentzako prestazioak” izenekoa.

b) 020002-04100-1620-921400 partida, “Langileen arloko erabakiak aplikatzeko funtsa” izenekoa.

c) 020002-04100-1800-921400 partida, “Zerbitzuen onarpenak, osagarri berriak, familia-laguntzak, gradua, antzinatasuna, eszedentzietako itzulerak eta beste batzuk” izenekoa.

d) 020002-04100-1800-921402 partida, “Ordainsari-igoera” izenekoa.

e) 020002-04100-1810-921400 partida, "Langileen ordainsariak, aurreko ekitaldietakoak" izenekoa.

f) 020002-04100-1820-921403 partida, “Lan istripuengatiko kalte-ordainak” izenekoa.

g) 020002-04300-1614-211100 partida, "Erretiro aurreratuengatiko kalte-ordainak" izenekoa.

h) 051000-02100-1800-132100 partida, "Nafarroako Poliziei buruzko Foru Legearen aplikazioa" izenekoa.

i) 051000-02100-2274-132103 partida, “Genero indarkeriatik babesteko segurtasun zerbitzuak” izenekoa.

2. Ekonomia eta Ogasun Departamentuko partida hauek:

a) 100000-10000-4709-441100 partida, "AUDENASA. Merkataritza-politika" izenekoa.

b) 110003 11530 3101 951100 partida, “Interesak eta kreditu komisioak” izenekoa.

c) 110003 11530 3400 931500 partida, “Banaketa kontuen eta bestelakoen interesak” izenekoa.

d) 111002-11300-6002-923100 partida, “Lurrak eta natur ondasunak” izenekoa.

e) 111002-11300-6020-923100 partida, "Instalazio berriko eraikinak eta obrak, eta ondare higiezinaren erreforma” izenekoa.

f) 111002-11300-6020-923104 partida, “Higiezinei buruzko Plana. Administrazio bulegoak” izenekoa.

g) 111002-11300-6050-923100 partida, “Higiezinei buruzko Plana. Eraikinetako eta obretako altzariak eta hornidura” izenekoa.

h) 111002-11300-8500-923100 partida, “Sektore publikoko akzioak erostea” izenekoa.

i) 150000-17000-6094-923400 partida, "Iruzur fiskalaren, ezkutuko ekonomiaren eta aitortu gabeko enpleguaren aurkako plana" izenekoa.

j) 151000-17330-2273-923400 partida, "Enkargua Tracasa Instrumental sozietateari. Tributuen arloko informazio sistemetan datu fiskalak jaso eta integratzeko zerbitzuak" izenekoa.

k) 155003-17830-2272-932103 partida, "Zordun fiskalen ondasunen gaineko kargak eskuratzea" izenekoa.

l) 155003-17830-3501-932100 partida, “Berandutze-interesak sarrera bidegabeen eta zergen itzulketetan” izenekoa.

m) 160000-17100-2269-941100 partida, “Transferentzia berriak eskuratzearen ondoriozko gastuak” izenekoa.

3. Lurralde Kohesiorako Departamentuko partida hauek:

a) 210001-21100-4609-942300 partida, "Toki entitateentzako konpentsazioa toki tributuetako hobariengatik" izenekoa.

b) 210001-21100-7609-912200 partida, “Los Arcosko eraikinaren exekuzio subsidiarioa” izenekoa.

c) 220000-22000-6010-453300 partida, "Prezio-berrikuspena" izenekoa.

d) 220003-22200-2090-453200 partida, “A-12 Iruña-Logroño autobiaren kanona” izenekoa.

e) 220003-22200-2090-453202 partida, “A-21 Pirinioetako autobiaren kanona” izenekoa.

f) 220003-22210-6010-453305 partida, “Errepide sarearen zainketa eta kontrol zentroa” izenekoa.

g) 220003-22210-6010-453306 partida, “Zoruak sendotzea” izenekoa.

Letra berria) 220004-221000-4400-452100 partida, “Transferentzia arrunta, INTIA” izenekoa.

h) 220004-22100-4700-452100 partida, “Nafarroako Ubidearen bidezko ureztaketen kanona. Lehenengo fasearen handitzea” izenekoa.

4. Lurralde Antolamenduko, Etxebizitzako, Paisaiako eta Proiektu Estrategikoetako Departamentuko partida hauek:

a) 320000-32100-4809-261400 partida, “Etxebizitzen errentarientzako dirulaguntzak” izenekoa.

b) 320000-32100-7800-261400 partida, "Etxebizitzaren arloko jardueretarako dirulaguntzak eta subsidioak" izenekoa.

5. Hezkuntza Departamentuko partida hauek:

a) 400000-41000-1220-322000 partida, "Aldi baterako kontratatutako langileen ordainsariak" izenekoa.

b) 400000-41000-1800-322000 partida, "Zerbitzuen aitortza, osagarri berriak, familia-laguntza, gradua, antzinatasuna, eszedentzietako itzultzeak eta beste batzuk" izenekoa.

c) 400000-41000-1810-322000 partida, "Langileen lansariak, aurreko ekitaldietakoak" izenekoa.

d) 400000-41000-1820-322000 partida, “Epaiak betearaztea eta beste kalte-ordain batzuk” izenekoa.

Letra berria) 410001-41800-4609-325107 partida, “Arbizuko Udalarentzako transferentzia, 0-3 ikastetxea eraikitzearen ondoriozko zorra ordaintzekoa” izenekoa.

e) 410002-41610-4609-322000 partida, "Eskola-kontzentrazioen eta hezkuntzarako erabiltzen diren udal eraikinen funtzionamendurako transferentzia" izenekoa.

f) 410002-41610-6081-322000 partida, "Ikasliburuen doakotasunerako plana” izenekoa.

g) 410002-41610-7811-322000 partida, "Ikasliburuen doakotasunerako programa" izenekoa.

h) 410004-41620-2210-324100 partida, "Jantokiak" izenekoa.

i) 410004-41620-2230-324100 partida, "Eskola-garraioa" izenekoa.

j) 410004-41620-2230-324102 partida, “Hezkuntza bereziko eskola-garraioa” izenekoa.

k) 410004-41620-4800-324100 partida, “Eskola-garraiorako banakako laguntzak” izenekoa.

l) 410004-41620-4800-324102 partida, “Jantokietarako banakako laguntzak” izenekoa.

m) 410004-41620-4800-324103 partida, “Ikastetxera iristeko zailtasunak dituzten ikasleen garraiorako laguntzak” izenekoa.

n) 420002-42120-4609-322100 partida, “Udalekin hitzarmenak, 0 eta 3 urte bitarteko haurrak eskolatzeko” izenekoa.

6. Osasun Departamentuko partida hauek:

a) 54. programa-multzokoak, kode ekonomiko hauei dagozkienak: 2210, 2213, 2214, 2215, 2216, 2286, 2287 eta 2500; bai eta 52. programa-multzoaren barruan 2215 kode ekonomikoari dagozkionak ere.

b) 520001-51200-2269-313902 partida, “Droga-mendekotasunaren aurkako III. Foru Plana (DFP)” izenekoa.

c) 540000-52000-1800-311100 partida, “Zerbitzuen onarpenak, osagarri berriak, familia-laguntzak, gradua, antzinatasuna, eszedentzietako itzultzeak eta beste batzuk” izenekoa.

d) 540000-52000-1810-311100 partida, “Langileen lansariak, aurreko ekitaldietakoak” izenekoa.

e) 540002-52824-4809-311104 partida, "Protesiak, ortesiak eta desgaitasuna dutenentzako ibilgailuak" izenekoa.

f) 540005-52831-4809-313100 partida, “Farmaziako prestazioak” izenekoa.

g) 540005-52831-4809-313102 partida, “Xurgatzaileak eta beste produktu sanitario batzuk” izenekoa.

h) 540005-52831-4809-313103 partida, “Farmazia-prestazioak - koordainketa arautzea” izenekoa.

Letra berria) 543000-52200-6057-312802 partida, “Kirurgia-tresnak” izenekoa.

i) 543004-52214-2276-312700 partida, "Plasma zatitzeko lanak, farmakoak ekoizteko" izenekoa.

7. Landa Garapeneko eta Ingurumeneko Departamentuko partida hauek:

a) 710000-71210-4700-412100 partida, "Landaketak erauzteagatiko kalte-ordainak" izenekoa.

b) 710000-71210-4700-412107 partida, "Aparteko uholdeak direla-eta azpiegitura pribatuetan izaniko kalteak eta errenta-galera arintzeko laguntzak" izenekoa.

c) 710000-71210-7700-412100 partida, "Aparteko uholdeak direla-eta azpiegitura pribatuetan izaniko kalteak eta errenta-galera arintzeko laguntzak" izenekoa.

d) 710001-71230-4700-414210 partida, "Aseguru primen konpentsazioa Agroseguroren bitartez" izenekoa.

e) 710004-71320-2279-412205 partida, "Larrialdiko txertaketa ofizialak" izenekoa.

f) 710004-71320-7700-412200 partida, "Kalte-ordaina, abereak epizootien ondorioz hil behar izateagatik, eta azienda mugitzeko debekuaren ondoriozko irabazi lortugabeagatik" izenekoa.

g) 710006 71510 4400 414105 partida, “Transferentzia arrunta, INTIA” izenekoa.

h) 710006 71510 4700 414100 partida, “Nafarroako Ubidearen bidezko ureztaketen kanona” izenekoa.

i) 710006715107609414400 partida, "Titulartasun publikoko nekazaritza azpiegiturak konpontzeko laguntzak, aparteko uholdeengatik” izenekoa.

j) 710006-71510-7819-414100 partida, "Ureztatzaileen Elkarteen nekazaritza azpiegiturak konpontzeko laguntzak, aparteko uholdeengatik” izenekoa.

Letra berria) 74001-74100-7609-425200 partida, “Nafarroako Funts Klimatikoa” izenekoa.

8. Garapen Ekonomiko eta Enpresarialeko Departamentuko partida hauek:

a) 810001 81100 4819 422203 partida, "Eskualdeetako plan estrategikoak" izenekoa.

a) 810001 81100 7819 422200 partida, "Eskualdeetako plan estrategikoak. Proiektuak" izenekoa.

Letra berria) 810007-81220-7400458101 partida, “NASUVINSArekiko hitzarmena. Legasako industrialdea handitzea” izenekoa.

c) 830001 83130 4709 432105 partida, “Enpresa Txiki eta Ertainentzako dirulaguntzak. Erdialdeko uholdeak” izenekoa.

d) 830001 83130 7709 432102 partida, “Enpresa Txiki eta Ertainentzako dirulaguntzak. Erdialdeko uholdeak” izenekoa.

9. Eskubide Sozialetako Departamentuko partida hauek:

a) 2600 kode ekonomikokoak, Gizarte Zerbitzuei buruzko abenduaren 14ko 15/2006 Foru Legean aurreikusitako gizarte zerbitzu orokorren zorroa onetsi zuen ekainaren 17ko 69/2008 Foru Dekretuan ezarritako prestazio bermatuak finantzatzeko direnak, 900003, 920005 eta 920008 proiektuetan daudenak.

b) 900002-91100-4809-212100 partida, “Kotizazio gabeko pentsioak” izenekoa.

c) 900002-91100-4809-231500 partida, "Errenta bermatua" izenekoa.

d) 900002-91100-4809-231502 partida, “Gizarteratzeko laguntza bereziak” izenekoa.

e) 900003-91600-4609-231500 partida, “Etxegabeentzako harrera zerbitzua” izenekoa.

f) 900003-91600-4609-231502 partida, “Oinarrizko Gizarte Zerbitzuak” izenekoa.

g) 900003-91600-4609-231503 partida, “Larrialdi sozialeko laguntzak” izenekoa.

h) 900003-91600-4609-231602 partida, "Enplegu sozial babestua. PO EGIF 2014-2020” izenekoa.

i) 900004-91100-4819-143103 partida, "Nazioarteko larrialdietarako laguntzak" izenekoa.

j) 920004-93200-4809-231B00 partida, “Zerbitzuari lotutako laguntzak” izenekoa.

k) 920004-93200-4809-231B02 partida, “Laguntzak, zerbitzu pertsonalak emateko” izenekoa.

l) 920004-93200-4809-231B06 partida, “Desgaitasuna duten pertsonek bizimodu independentea izateko laguntzaileak kontratatzea” izenekoa.

m) 920008-93300-4809-231700 partida, "Zailtasun edo gatazka egoeran dauden adingabeen autonomiarako baliabideak" izenekoa.

n) 920008-93300-4809-231702 partida, "Familientzako prestazio ekonomikoak" izenekoa.

ñ) 920008-93300-4809-231704 partida, “Kanpoko ikastetxeetako haurren kuotak” izenekoa.

o) 950001-96100-4709-241109 partida, "Enplegu zentro berezietarako laguntzak. EGIF" izenekoa.

p) 950001-96100-4809-241107 partida, “Autoenplegua sustatzeko laguntzak. EGIF” izenekoa.

q) 950001-96100-4819-241104 partida, “Zailtasun gehiago dituzten kolektiboen gizarteratze eta laneratze programetarako laguntzak. Konferentzia sektoriala” izenekoa.

10. Migrazio Politiketako eta Justiziako Departamentuko partida hau:

a) F20001-F2000-4819-112100 partida, "Profesionalen elkargoentzako transferentziak" izenekoa.

11. Unibertsitateko, Berrikuntzako eta Eraldaketa Digitaleko Departamentuko partida hauek:

a) G10001-G1110-6001-322300 partida, "Nafarroako Unibertsitate Publikoarentzako desjabetzeak" izenekoa.

b) G10001-G1110-6020-322300 partida, “NUPeko Medikuntzako Eraikina” izenekoa.

12. Honako partida hau: H00000-H0000-4459-911300, "Jardunbide egokien aldeko eta ustelkeriaren kontrako Bulegoa" izenekoa.

II. TITULUA

Langileria gastuak

I. KAPITULUA

Jarduneko langileen ordainsariak

**6. artikulua.** Nafarroako Administrazio Publikoetako funtzionarioen eta estatutupeko langileen ordainsariak.

1. 2020ko urtarrilaren 1etik aurrerako ondorioekin, Nafarroako Administrazio Publikoen zerbitzuko funtzionarioen eta estatutupeko langileen ordainsariek gehikuntza izanen dute; hain zuzen ere, Estatuko legediak sektore publikoaren zerbitzuko langileentzat 2020rako ezartzen duen gehieneko gehikuntza orokorra. Horrek ez du ezertan galaraziko beharrezkoak diren ordainsari-doikuntzak egitea, beharrezkoa bada, halatan ziurtatzeko ezen lanpostu bakoitzari esleitutakoek behar bezalako lotura dutela lanpostu horren edukiarekin, zailtasun tekniko berezia, dedikazioa, erantzukizuna, arriskugarritasuna edo nekagarritasuna dela eta.

2. Maila bakoitzaren hasierako soldatak urteko zenbateko hau izanen du 2020an:

|  |  |
| --- | --- |
| MAILA | URTEKO ZENBATEKOA |
| A | 26.897,36 euro. |
| B | 22.627,78 euro. |
| C | 18.770,64 euro. |
| D | 16.347,80 euro. |
| E | 14.379,68 euro. |

**7. artikulua.** Nafarroako Administrazio Publikoetako lan-kontratudunen ordainsariak.

1. 2020ko urtarrilaren 1etik aurrerako ondorioekin, Nafarroako Foru Komunitateko Administrazioaren eta haren erakunde autonomoen zerbitzuko lan-kontratudunen ordainsariak kasuko hitzarmen kolektiboan zehazten direnak izanen dira, foru lege honetan funtzionarioentzat finkatutako irizpideei jarraikiz.

2. Nafarroako gainerako administrazio publikoen zerbitzuko lan-kontratudunen ordainsariak, berriz, administrazio publiko bakoitzak bere aurrekontuetan ezartzen dituenak izanen dira, betiere foru lege honetan funtzionarioentzat ezarritako irizpideei jarraikiz.

**8. artikulua.** Nafarroako Foru Komunitateko Administrazioko eta haren erakunde autonomoetako izendapen libreko zuzendaritza-karguen ordainsariak.

1. Nafarroako Foru Komunitateko Administrazioko zerbitzuetako zuzendaritzek eta horiekin parekatutako erakunde autonomoetakoek 53.726,54 euroko ordainsariak izanen dituzte 2020an, hamalau hilekotan banatuta, ezertan galarazi gabe araudi indardunaren arabera legozkiekeen gradu, antzinatasun eta familia-laguntzako ordainsari pertsonalak jasotzea edo jatorrizko izendapenagatik edo beren zerbitzu-ematearen baldintza bereziengatik plantilla organikoan berariaz esleituta dituzten ordainsari osagarriak jasotzea.

Zerbitzuetako zuzendariek beren lana erabateko prestasunez eta dedikazio oso eta erabatekoaz eginen dute.

2. Osasunbidea-Nafarroako Osasun Zerbitzuko eta Nafarroako Osasun Publikoaren eta Lan Osasunaren Institutuko izendapen libreko zuzendaritza-karguen ordainsariek ondotik zehazten diren zenbatekoak izanen dituzte 2020an, hamalau hilekotan banatuta, araudi indardunaren arabera legozkiekeen gradu, antzinatasun eta familia laguntzaren ordainsari pertsonalak jasotzeaz gainera:

a) Zerbitzu ez-asistentzialetako burutzak: 53.726,54 euro.

b) Nafarroako Odol eta Ehun Bankuko Zuzendaritza: 59.131,24 euro.

Baldin eta Osasunbidea-Nafarroako Osasun Zerbitzuko eta Nafarroako Osasun Publikoaren eta Lan Osasunaren Institutuko zuzendaritza-kargu horien titularren batek artikulu honetan jasotzen den zenbatekoa baino gehiago jasotzen badu gaur egun, aldeagatik konpentsazio pertsonal bat ordainduko zaio, kargu horretan diharduen bitartean.

3. Nafarroako Foru Komunitateko Administrazioko eta haren erakunde autonomoetako izendapen libreko zuzendaritza-karguetako langileen ordainsariek 6. artikuluan xedatzen denaren aplikaziotik eratorritako igoera bera, halakorik badago, izanen dute.

**9. artikulua.** Nafarroako Gobernuko kideen, Nafarroako Foru Komunitateko Administrazioko goi-kargudunen eta gainerako behin-behineko langileen ordainsariak.

1. Nafarroako Gobernuko kideek, zuzendari nagusiek, erakunde, sozietate eta fundazio publikoetako zuzendaritza-kideek eta Nafarroako Foru Komunitateko Administrazioko gainerako behin-behineko langileek hurrengo apartatuetan zehazten diren ordainsariak jasoko dituzte 2020an.

2. Nafarroako Gobernuari eta Lehendakariari buruzko abenduaren 3ko 14/2004 Foru Legearen 35. eta 45. artikuluetan ezarritakoari jarraikiz, Nafarroako Gobernuko kideek, 2020. urtean, ondoren zehazten diren urtealdi-ordainsariak izanen dituzte, hamalau hilekotan banatuta, funtzionarioak eta administrazio-kontratudunak izanez gero araudi indardunaren arabera legozkiekeen gradu eta antzinatasun ordainsariez gainera:

– Nafarroako Gobernuko lehendakaria: 73.786,30 euro.

– Lehendakariordea eta kontseilaria: 68.667,48 euro.

3. Lehendakariaren eta Nafarroako Gobernuko departamentuetako titularren kabineteetan goi-kargudunaren izaera duten langileek ondoren zehazten diren urteko ordainsariak izanen dituzte 2020. urtean, hamalau hilekotan banatuta, funtzionarioak eta administrazio-kontratudunak izanez gero araudi indardunaren arabera legozkiekeen gradu eta antzinatasun ordainsariez gainera:

– Lehendakariaren aholkularia: 58.836,54 euro.

– Kontseilarien kabineteburua: 54.762,54 euro.

4. Nafarroako Foru Komunitateko Administrazioari eta foru-sektore publiko instituzionalari buruzko martxoaren 11ko 11/2019 Foru Legearen 32.4 artikuluan ezarritakoari jarraikiz, zuzendari nagusiek 58.836,54 euroko ordainsariak izanen dituzte 2020. urtean, hamalau hilekotan banatuta, funtzionarioak eta administrazio-kontratudunak izanez gero araudi indardunaren arabera legozkiekeen gradu eta antzinatasun ordainsariez gainera.

5. Nafarroako Foru Komunitateko Administrazioari eta foru-sektore publiko instituzionalari buruzko martxoaren 11ko 11/2019 Foru Legearen 52.1 artikuluan ezarritakoari jarraikiz, erakunde publikoetako zuzendaritza-kideek ondotik zehazten diren ordainsariak izanen dituzte 2020. urtean, hamalau hilekotan banatuta, funtzionarioak eta administrazio-kontratudunak izanez gero araudi indardunaren arabera legozkiekeen gradu eta antzinatasun ordainsariez gainera:

a) Erakunde autonomo bateko zuzendari kudeatzailea, ondoko b) eta c) letretan xedatutakoa salbu: 58.836,54 euro.

b) Osasunbidea-Nafarroako Osasun Zerbitzuko eta Nafarroako Zerga Ogasuneko zuzendari kudeatzaileak: 90.905,36 euro.

c) Nafarroako Administrazio Publikoaren Institutuko zuzendari kudeatzailea: 56.281,54 euro.

d) Erakunde autonomo bateko zuzendariordea: 53.726,54 euro.

e) Osasunbidea-Nafarroako Osasun Zerbitzuko zuzendaritza-kideak:

– Oinarrizko Osasun Laguntzako kudeatzailea, Nafarroako Ospitaleguneko kudeatzailea, Profesionalen zuzendaria, Kudeaketa Ekonomikoaren eta Zerbitzu Orokorren zuzendaria eta Eriari Osasun Laguntza emateko zuzendaria: 69.464,92 euro.

– Tuterako Osasun Barrutiko kudeatzailea, Lizarrako Osasun Barrutiko kudeatzailea eta Nafarroako Ospitaleguneko zuzendari asistentziala: 60.716,18 euro.

– Osasun Mentaleko kudeatzailea, Nafarroako Ospitaleguneko zuzendariorde asistentzialak, Tuterako eta Lizarrako osasun barrutietako zuzendari asistentzialak eta Oinarrizko Osasun Laguntzako eta Laguntzaren Jarraitutasunerako zuzendariordeak: 59.131,24 euro.

– Zerbitzu Zentraletako zuzendariordeak: 58.063,04 euro.

– Nafarroako Ospitaleguneko Profesionalen zuzendaria, Kudeaketa Ekonomikoaren eta Zerbitzu Orokorren zuzendaria eta Osasun Zainketen zuzendaria: 55.435,38 euro.

– Nafarroako Laguntza Soziosanitarioko Planaren koordinatzailea eta Nafarroako Ospitaleguneko Zainketa Sanitarioen zuzendariordeak: 50.229,20 euro.

6. Lehendakariaren eta Nafarroako Gobernua osatzen duten kideen kabineteetako gainerako behin-behineko langileek ondoren zehazten diren urteko ordainsariak izanen dituzte 2020. urtean, hamalau hilekotan banatuta, funtzionarioak eta administrazio-kontratudunak izanez gero araudi indardunaren arabera legozkiekeen gradu eta antzinatasun ordainsariez gainera:

– Lehendakariaren idazkaria: 36.327,20 euro.

– Kontseilariaren idazkaria: 33.112,52 euro.

– Kabineteko laguntzailea: 29.002,26 euro.

7. Aurreko apartatuetan araututako behin-behineko langileek, funtzionario edo administrazio-kontratudun ez direnek, Nafarroako Administrazio Publikoetako funtzionarioei dagokien antzinatasun saria jasoko dute, eta horretarako kontuan hartuko da behin-behineko lanpostuetan lanean emandako denbora.

8. Nafarroako Enpresa Korporazio Publikoan sartuta dauden Nafarroako Foru Komunitateko Administrazioko sozietate publikoetako zuzendaritza-kideek, goi-kargudunaren izaera baldin badute, ordainsari hauek izanen dituzte 2020an:

Zuzendari kudeatzaileentzat, urteko oinarrizko soldata gordina, hamalau hilekotan banatuta, 58.276,07 eurokoa izanen da. Urteko ordainsari hori doitu eginen da kudeatu beharreko enpresa publikoaren konplexutasunaren arabera, taula honi jarraituz:

|  |  |  |
| --- | --- | --- |
| SOZIETATE MOTA | KONPLEXUTASUNAREN OSAGARRIA | URTEKO OINARRIZKO SOLDATA GORDINA, EUROTAN |
| D | %0 | 58.276,07 |
| C | %10 | 64.103,66 |
| B | %30 | 75.758,88 |
| A | %55 | 90.327,89 |

Sozietateen sailkapena, haien motaren araberakoa, Nafarroako Gobernuaren erabaki baten bidez ezarriko da.

9. Nafarroako Foru Komunitateko Administrazioaren fundazio publikoetako zuzendariek urteko ordainsari hauek izanen dituzte 2020an, hamalau hilekotan banatuta:

– Miguel Servet Fundazioa: 58.063,04 euro.

– Nafarroako Pertsona Helduak Tutelatzeko Fundazioa: 50.229,20 euro.

– Baluarte Fundazioa: 63.728,70 euro.

– Gizain Fundazioa: 58.836,54 euro.

10. Nafarroako Gobernuko kide den inork, ez eta Nafarroako Foru Komunitateko gainerako goi-kargudunek ere, ezin izanen dute pertsonalki dietarik jaso ezein entitate publiko edo pribatutatik, administrazio kontseiluen nahiz kide anitzeko inolako organoren bileretara joatearen truke. Dietak jasotzen badituzte betetzen duten ordezkaritzaren karietara, horiek ordaintzen dituen sozietateak edo erakundeak dirua zuzenean sartuko du Nafarroako Foru Komunitateko Administrazioaren kasuan kasuko aurrekontu- edo sozietate-kontuan.

11. Nafarroako Gobernuko kideen, Nafarroako Foru Komunitateko Administrazioko goi-kargudunen eta gainerako behin-behineko langileen ordainsariek 6. artikuluan xedatutakoaren aplikaziotik kasua bada suertatzen den igoera bera izanen dute.

II. KAPITULUA

Nafarroako administrazio publikoen montepioetako funtzionarioen eskubide pasiboak

**10. artikulua.** Nafarroako Administrazio Publikoen montepioetako funtzionarioen klase pasiboen pentsioak eguneratzea.

1. 2020ko urtarrilaren 1etik aurrerako ondorioekin, Nafarroako Administrazio Publikoen montepioetako funtzionarioen klase pasiboen pentsioek, indarreko araudiaren arabera eguneratzeko eskubidea dutenek, izanen dute pentsio publikoek urte horretan oro har duten igoera bera.

2. Pentsio publikoen arloko araudi indarduna aplikatuz, eguneraketa ez zaie aplikatuko jadanik aitortuta dauden edo etorkizunean aitortuko diren pentsioei, baldin eta, berek bakarrik nahiz haiei baturik, kasua bada, onuradun berak jasotzen dituen beste pentsio publiko batzuen zenbatekoa, gainditu egiten badute pentsio publikoetarako ezartzen den urteko gehieneko zenbatekoa.

**11. artikulua.** Arauak, Nafarroako Administrazio Publikoen montepioetako funtzionarioen eskubide pasiboen araubide iragankorrari buruzko martxoaren 5eko 10/2003 Foru Legearen aurreko sistemari atxikitako funtzionarioen eskubide pasiboen araubideari aplikatzekoak zaizkionak.

1. Artikulu honetan aipatzen den funtzionarioen eskubide pasiboen araubidea izanen da martxoaren 30eko 13/1983 Foru Legeak indarra hartu baino lehen indarra zuten xedapenen araberakoa. Erregulatze-soldata zehazteko, aintzakotzat hartuko dira foru lege horren eta hura betetzeko emandako behin-behineko ordainsari-erregelamenduaren aurreko sistemaren arabera funtzionarioek jasotako ordainsari handiagoak, geroko ekitaldietako Nafarroako Aurrekontu Orokorren foru legeetan adierazitako portzentajeen araberako igoerarekin. Salbuespena izanen da artikulu honek lan istripuagatik edo gaixotasun profesionalagatik eskuratutako pentsioei buruz xedatutakoa.

2. Aurreko apartatuan aipaturiko xedapenen ildotik, erretiro eta pentsioen ondorioetarako zerbitzualdi-zenbaketan kontuan hartuko diren bakarrak funtzionarioek zerbitzuan egiazki emandako urteak izanen dira. Urte horien barrenean sartuko dira Administrazio Publikoan egiazki egindako urteak, betiere kasuko administrazioak aitortuak, Foru Diputazioak 1981eko urriaren 29an eta 2001eko otsailaren 5ean hartutako Erabakiei eta apirilaren 14ko 21/1983 Foru Dekretuari jarraikiz.

Hala ere, Nafarroako Foru Komunitateko Administrazioaren edo Nafarroako toki entitateen montepioetakoren bati atxikitako funtzionarioek sortutako erretiro-, alargun- eta umezurtz-pentsioen kasuan, foru lege honek indarra hartu ondoren jardunean daudela hiltzen badira edo erretiroa hartzen badute, pentsioaren zio den egintzarainoko atzeraeraginez zenbatuko dira aipatutako funtzionarioek Gizarte Segurantzaren araubide ezberdinetan kotizatutako aldiak, baldin eta aldi horiek ez badira gainjartzen aipatu montepioei kotizatutako beste batzuekin. Horren helburu bakarra izanen da zehaztea zein diren eskubide pasiboetarako hartzeko zenbagarriak eta kasuko pentsioa kalkulatzeko aplikatu behar den portzentajea edo kuota, kotizazio- edo zerbitzu-urteengatikoa.

Aurreko paragrafoan aipatu funtzionarioek sortutako erretiro-, alargun- eta umezurtz-pentsioetarako, inola ere ez dira hurrengoak zenbatuko: aipatu funtzionarioek Gizarte Segurantzaren araubide ezberdinetan kotizatutako aldiak, baldin eta aipatu aldiek, kasua bada beste batzuekin batuta, aipaturiko araubideetan pentsiorako eskubiderik sortu badute. Salbuespen izanen dira SOVI delakoaren prestazioetarako eskubidea sortzen duen kotizazioa duten aldiak, zenbatu eginen baitira horiek.

Bikote egonkorrentzako berdintasun juridikoari buruzko uztailaren 3ko 6/2000 Foru Legearekin bat, Nafarroako Foru Komunitateko Administrazioak edo Nafarroako toki entitateek dituzten montepioetakoren baten babesean dauden funtzionarioek alargun-pentsioa sortuz gero, bikotekide egonkorrek ere izanen dituzte eskubide pasibo horiek.

3. Artikulu honen 1. apartatuan xedatutakoa betez, eta Nafarroako Administrazio Publikoen zerbitzuko langileen estatutuaren aplikazio-esparruaren barnean dauden funtzionario publikoek 2020. urtean sortutako erretiroak eta pentsioak finkatzeari dagokionez, honako hau hartuko da kontuan:

a) Eskubide pasiboetan eragina duten ordainsari-kontzeptuen zenbatekoak 2020. urteari dagozkionak izanen dira; hau da, 1983. urtekoei geroko aurrekontuen foru legeek finkatutako urtez urteko igoerak aplikatzearen emaitza direnak.

Salbuespen gisa, lan istripu edo gaixotasun profesional batek eragindako ezintasunagatiko erretiro-pentsioen kasuan, bai eta lan istripua edo gaixotasun profesionala dela-eta hiltzearen ondoriozko alargun- edo umezurtz-pentsioenean ere, hartzeko erregulatzailea osatuko dute erretiroa edo heriotza gertatu aurreko urtean kasuko funtzionarioak bere lanpostuagatik jasotako ordainsariek.

b) 1980ko urtarrilaren 29ko Parekatze Arautik sortutako ordainsari-sistematik kanpo geratu ziren udal funtzionarioentzat, horren bigarren xedapen gehigarriko bigarren paragrafoan emandako ahalmenari jarraikiz, pasiboetan eragina duten ordainsari kontzeptuen zenbatekoa honakoa izanen da: funtzionario horientzako 1983ko zenbatekoari hurrengo urteetan izandako gehikuntzak aplikatzearen emaitza.

4. Funtzionarioek pentsio araubidearen finantzaketan parte hartuko dute 13/1983 Foru Legearen aurreko araudia aplikatzetik ateratzen den zenbatekoarekin, zenbateko horri ondorengo urteetako Nafarroako Aurrekontu Orokorrei buruzko foru legeetan ezarritako pentsio-igoerako portzentajeak gehiturik.

5. 2020ko urtarrilaren 1etik aurrerako ondorioekin, Nafarroako Administrazio Publikoetako montepioen gutxieneko erretiro-pentsioa, bai martxoaren 5eko 10/2003 Foru Legearen aurreko sisteman jarraitzen duten funtzionarioena, bai aipatu foru legean aurreikusitako langileena, 2019. urterako ezarritakoa izanen da, zeina 15.103,06 eurokoa baita, baina 2020an eguneratua pentsio publikoek urte horretan oro har izanen duten igoera aplikatuz.

70 urte betetzen dituztenetik aurrera, honakoei ere aitortuko zaie arestiko paragrafoan ezarritako gutxieneko pentsioaren baliokidea den zenbatekoa jasotzeko eskubidea: beren borondatez erretiratu eta, martxoaren 5eko 10/2003 Foru Legearen aurretik zegoen eskubide pasiboen sisteman jarraituta, kasuko administrazio publikoan 30 urte baino gutxiagoko zerbitzualdi aitortua frogatzeagatik eguneratze-eskubiderik gabeko pentsioa sortu duten pertsonei.

6. 2020ko urtarrilaren 1etik aurrerako ondorioekin, gutxieneko alargun-pentsioaren zenbatekoa izanen da, urtean, ekitaldi horretarako ezarriko den lanbide arteko gutxieneko soldataren adinako zenbateko gordina.

7. Artikulu honen 6. apartatuan xedatutakoa aplikatuko zaie, halaber, martxoaren 5eko 10/2003 Foru Legearen aurreko eskubide pasiboen sistema aplikatuz emandako umezurtz-pentsioei, Nafarroako Administrazio Publikoen montepioetako edozeinen kargura, bakoitzaren erregelamenduan xedatutakoaren arabera, 1991ko ekitaldirako Nafarroako Aurrekontu Orokorrei buruzko otsailaren 26ko 5/1991 Foru Legearen hemezortzigarren xedapen gehigarriak emandako testua oinarri harturik.

Aurreko paragrafoan xedatutakotik baztertu egiten dira, beraz, aipatu 5/1991 Foru Legean ezarritako aldaketaren aurretik aplikatzekoa zen araudiaren arabera emandako umezurtz-pentsio guztiak, onuradunaren ezintasun egoerarengatik onartu zirenak izan ezik.

8. Foru Diputazioko funtzionarioen erretiroei eta pentsioei buruzko Erregelamenduaren 8. artikuluko 3. apartatuan eta udal funtzionarioen eskubide pasiboei buruzko Erregelamenduaren 10. artikuluko 3. apartatuan aipatzen diren umezurtz-pentsioak, bai eta udal montepio partikularretan ezaugarri berak dituzten umezurtz-pentsioak ere, aitortu eginen dira baldin eta pentsio horiek eskuratzeko bete beharreko baldintza guztiak bete egiten badira pentsioa sorrarazten duen pertsonaren heriotzaren egunean edo, kasua bada, alargun-pentsioaren jasotzaile den ezkontidearen edo bikotekide egonkorraren heriotzaren egunean.

9. Nafarroako Administrazio Publikoetako montepioen alargun-pentsioak bateragarriak dira bai norberak egindako lanarengatik jasotako diru-sarrerekin bai erretiro-pentsioarekin.

10. Ezintasun iraunkorraren deklarazioak, bai eta haien graduenak ere, berrikusten ahalko dira, baldin eta onuradunaren adina 65 urte baino gutxiagokoa bada, dela egoera larriagotzeagatik dela hobetzeagatik, edo diagnostikoaren akatsaren ondorioz, betiere arau hauei jarraikiz:

a) Ezintasun gradua berrikusteko espedientea ofizioz edo interesdunak eskatuta irekitzen ahalko da, eta Nafarroako Ezintasunak Baloratzeko Epaimahai Medikoak horri buruzko proposamen loteslea eginen du.

b) Funtzionarioari deklaratutako ezintasun iraunkorraren gradua aldatu eta handiagoa emanez gero, egoera larriagotu delako edo diagnostikoaren akats baten ondorioz, berrikusteko espedientea ebatzi eta hurrengo hilabeteko lehen egunetik aurrera izanen du eragina pentsio berriak.

Kalifikazio berria diagnostikoaren akats baten ondorioa denean, eskubidea izanen du espedientea ebatzi arte jasotakoaren eta ezintasun gradu altuagoa aitortuta jaso beharko zukeenaren arteko aldeak egiten duen zenbatekoa jasotzeko, lau urtera arteko mugarekin.

c) Aurreko apartatuetan aipatzen den berrikuspenak Foru Diputazioaren 1970eko apirilaren 17ko eta 1972ko azaroaren 24ko erabakietan ezarritako eraginak izanen ditu. Erabaki horiek indarra izaten jarraituko dute foru lege honetan ezarritakoaren aurka ez doan guztian.

III. KAPITULUA

Bestelako xedapenak

**12. artikulua.** Lanpostu-eraldaketa.

1. Nafarroako Gobernuari baimena ematen zaio behar diren neurriak har ditzan, plantillaren edo eman beharreko zerbitzuen berregituraketagatik edukirik gabe gelditutako lanpostuak, hutsik ez daudenak, bestelako lanpostu batzuetan eraldatzeko. Eginkizunen esleipen berria eta horren ondoriozko lekualdatzeak, maila beraren barnean, salbuespenez Lehendakaritzako, Berdintasuneko, Funtzio Publikoko eta Barneko Departamentuak berak zuzenean eginen ditu, sindikatuen ordezkariei entzun ondoren eta ukitutako langileen adostasunarekin.

2. Lanpostu horiek maila bereko bestelako lanpostuetan eraldatzerik ez badago, salbuespenez baimena ematen ahalko da beste maila bateko lanpostuei dagozkien eginkizunak esleitzeko, baldin eta ukitutako langileek horiek betetzeko lanbide-kualifikazioa eta gainerako baldintzak betetzen badituzte. Esleipen berri hori aldi baterako izanen da kasu guztietan, gehienez ere langilearen mailan atxiki edo eraldatzea posible izan arte, eta beti bermatuko da langileak jaso eginen dituela aurretik betetzen zuen lanpostuari zegozkion oinarrizko ordainsariak eta ordainsari osagarriak.

**13. artikulua.** Udal funtzionarioen montepioen finantzaketa.

1. Nafarroako Gobernuak ekarpena eginen du Nafarroako toki entitateetako funtzionarioen pentsioak finantzatzeko, Udal Funtzionarioen Montepio Orokorrekoak direnen kasuan; ekarpen hori banatuko da Udal Funtzionarioen Montepio Orokorraren kudeaketagatik 2019ko ekitaldian sortutako kostuen ordainketari dagokionez udal bakoitzari esleitu zaion kuotaren araberako proportzioan.

2. Halaber, Nafarroako Gobernuak ekarpen bana eginen die Iruñeko, Tuterako eta Tafallako udalei, beraien montepioen kudeaketak 2019ko ekitaldian sortutako kostuen arabera.

3. Aurreko apartatuetan ezarritako ekarpenen zenbatekoa izanen da Nafarroako Administrazio Publikoen montepioetako funtzionarioen eskubide pasiboen araubide iragankorrari buruzko martxoaren 5eko 10/2003 Foru Legearen hamargarren xedapen gehigarria aplikatzearen emaitza.

III. TITULUA

Finantza-eragiketak

I. KAPITULUA

Abalak eta maileguak ematea

**14. artikulua.** Abalak eta maileguak ematea.

1. Nafarroako Gobernuak abalak edo antzeko beste berme batzuk ematen ahalko ditu, gehienez ere 20.000.000 euro eginen dutenak.

Aurreko paragrafoko mugaren barruan, Garapen Ekonomiko eta Enpresarialeko Departamentuari baimena ematen zaio abalak eta birrabalak emateko, enpresei finantzaketa eskuratzea errazteko; horretarako, behar diren hitzarmenak izenpetzen ahalko ditu elkar bermatzeko sozietateekin eta finantza-entitateekin.

Ondare Zerbitzuak txostena emanen du horien guztien gehieneko zenbatekoei buruz.

2. Enpresa-entitate publikoek, fundazio publikoek eta sozietate publikoek abalak edo antzeko beste berme batzuk ematen ahalko dituzte, Nafarroako Gobernuak baimena eman ondoren eta Ekonomia eta Ogasun Departamentuko titularrak proposatuta, eta gehienez ere 30.000.000 euro eginen dute.

3. Nafarroako Ogasun Publikoari buruzko apirilaren 4ko 13/2007 Foru Legearen 75.1 artikuluan ezarritakoaren ondorioetarako, Nafarroako Foru Komunitateko Administrazioak ematen dituen abalen edo antzeko beste bermeen gehieneko arrisku bizia 46.000.000 eurokoa izanen da. Enpresa-entitate publikoen, fundazio publikoen eta sozietate publikoen kasuan, berriz, gehieneko arrisku bizia 97.000.000 eurokoa izanen da.

4. Enpresa-entitate publikoek, fundazio publikoek eta sozietate publikoek maileguak ematen ahalko dituzte, Nafarroako Gobernuak baimena eman ondoren eta Ekonomia eta Ogasun Departamentuko titularrak proposatuta, eta gehienez ere 15.000.000 euro eginen dute.

5. Nafarroako Ogasun Publikoari buruzko apirilaren 4ko 13/2007 Foru Legearen 82 ter artikuluan ezarritakoaren ondorioetarako, Nafarroako Foru Komunitateko Administrazioak ematen dituen maileguen gehieneko arrisku bizia 64.000.000 eurokoa izanen da. Enpresa-entitate publikoen, fundazio publikoen eta sozietate publikoen kasuan, gehieneko arrisku bizia 134.000.000 eurokoa izanen da.

6. Artikulu honetan ezarritako mugen kontaketatik kanpo daude Nafarroako Gobernuaren eta bere sozietate publikoen artean nahiz sozietate publiko desberdinek elkarren artean egindako eragiketak, bai maileguenak bai abalenak.

7. Ekonomia eta Ogasun Departamentuak behar diren prozedurak ezarriko ditu, araudiak finantza zuhurtziaren printzipioari dagokionez ezartzen dituen mugak betetzen direla bermatzeko. Printzipio hori Aurrekontuaren Egonkortasunari eta Finantza Iraunkortasunari buruzko apirilaren 27ko 2/2012 Lege Organikoan zehazturik dago.

8. Nafarroako Ogasun Publikoari buruzko apirilaren 4ko 13/2007 Foru Legearen 75. artikuluko 3. apartatuan eta 82 ter artikuluko 2. apartatuan xedatutakoarekin bat, baimena ematen zaio Nafarroako Garapen Sozietatea SLri 2020an mailegu eta/edo abal eragiketa berriak egiteko Parque de la Naturaleza de Navarra SArekin, 5.900.000 euroko zenbatekoraino gehienez, eta Dynamobel SArekin, 2.000.000 euroko zenbatekoraino, gehienez.

II. KAPITULUA

Zorpetzea

**15. artikulua.** Zor Publikoa jaulki edo maileguak nahiz kredituak ituntzeko baimena.

1. Zorpetze-eragiketak egiteko baimena ematen zaio Nafarroako Gobernuari, muga honekin: Europako Kontuen Sistemaren arabera (SEC 2010) Nafarroako Foru Komunitateko Administrazioaren azpisektorea osatzen duten entitateen 2020ko abenduaren 31ko saldo bizia ez izatea 2020ko urtarrilaren 1ekoa baino handiagoa.

2. Artikulu honen lehen apartatuan ezarritako muga gainditzen ahalko da baldin eta, hasiera batean aurreikusita ez bazegoen ere, aktibo finantzarioak eratzen badira, betiere Europako Kontuen Sistemak ezarritako irizpideak betetzen badituzte; halaber, Nafarroako Gobernuak eta Ogasun Ministerioak hitzar litzaketen bestelako zorpetze-eragiketak egiteko, Hitzarmen Ekonomikoan xedatutakoaren baitan eta aurrekontu-egonkortasunari buruzko arauek ezartzen dituzten mugak gainditu gabe.

3. Era berean, artikulu honen lehen apartatuan ezarritako muga gainditzen ahalko da Estatuko Administrazio Orokorrarekin sinatutako hitzarmen baten indarrez egin beharreko azpiegiturak finantzatzeari dagokion zenbatekoan.

4. Aurreko apartatuetan jasotako zorpetze-eragiketen jaulkipena eta, kasua bada, formalizazioa, eragiketa batean edo batzuetan gauzatzen ahalko dira, eta 2020ko ekitaldiaz harago ere berandutzen ahalko dira.

5. Nolanahi ere, Nafarroako Gobernuak zorpetze-estrategia egokituko du, baimendu beharreko gehieneko bolumenak errespeta ditzan Nafarroako Gobernuak eta Ogasun Ministerioak aurrekontuen egonkortasuna dela-eta adostutako mugak.

6. Nafarroako Gobernuak, hiru hilabetean behin, aurreko apartatuetan aurreikusitako zorpetze-eragiketen jaulkipen edo formalizazio guztien berri emanen dio Nafarroako Parlamentuari.

**16. artikulua.** Nafarroako Foru Komunitateko administrazio publikoen sektoreko gainerako entitateen zorpetzea.

1. Nafarroako Foru Komunitateko Administrazio Publikoen sektorean Europako Kontuen Sistemako irizpideen arabera sartuta dauden entitateek Ekonomia eta Ogasun Departamentuaren baimena lortu beharko dute beren zorpetze-eragiketak formalizatu aurretik, eta erabat deusezak izanen dira baimen hori gabe hartutako erabakiak.

Hiru hilabetean behin, Ekonomia eta Ogasun Departamentuak zorpetze-eragiketa horietarako baimen guztien berri emanen dio Nafarroako Parlamentuari.

2. Aurreko apartatuko entitateei baimenduko zaien gehieneko zorpetze bolumenak errespetatu eginen ditu Nafarroako Gobernuak eta Ogasun Ministerioak aurrekontu-egonkortasuna dela-eta adostutako mugak.

3. Artikulu honen 1. apartatuan aipatzen diren entitateetako arduradunek Ekonomia eta Ogasun Departamentuak eskatzen dien formatu eta epeetan eman beharko dute informazioa, Nafarroako Gobernuak eta Ogasun Ministerioak aurrekontu-egonkortasuna dela-eta adostutako konpromisoak betetzeko.

IV. TITULUA

Toki entitateak

**17. artikulua.** Ohiturazko elkarteen inbertsioetarako dirulaguntzak eta onurak.

Nafarroako Aurrekontu Orokorretan Nafarroako Ogasun Publikoaren kargura ezarritako ekarpenak eta gainerako onurak jasotzen ahalko dituzte Errege Bardearen Komunitateak eta Erronkariko, Zaraitzuko eta Aezkoako batzarrek, beren organo eskudunek onesten dituzten inbertsioetarako.

V. TITULUA

Aurrekontuen kudeaketa

**18. artikulua**. Aurreikusitako diru-sarrera handiagoen bidez finantzaturiko aurrekontu-aldaketak.

Nafarroako Ogasun Publikoari buruzko apirilaren 4ko 13/2007 Foru Legearen II. tituluko I. kapituluko 2. atalean ezarritakoari jarraituz, kreditu-sorrerak dira kredituak handitzen dituzten aurrekontu-aldaketa batzuk, hasierako aurrekontuan aurreikusi gabekoak edo aurreikusitakoak baino handiagoak diren diru-sarrera jakin batzuen ondoriozkoak.

Salbuespen gisa, beste administrazio edo entitate publiko batzuek finantzatutako gastuak direnean, zilegi izanen da aurrekontuko gastuen egoera-orrian kredituak handitzea kasuko diru-sarrera egiaz gauzatu gabe egonda ere, baldin eta agiri bidez frogatzen bada funtsak jarri behar dituen entitatearen edo administrazioaren finantzaketa-konpromisoa, eta kasu hauetan betiere:

a) Langileria-gastuei aurre egiteko beharrezkoak direnean.

b) Helburutzat prestazio pertsonal edo sozialak dituzten aldizkako dirulaguntzei dagozkienean.

c) Finantzaketa diru-itzulketa baten bidez jasotzen duten programei dagozkienean. Egiazki izandako gastuek frogatuta egon beharko dute.

d) Beste kasu batzuetan, behar bezala frogatuta eta Nafarroako Gobernuak baimenduta baldin badaude. Aurrekontuen arloan eskudun den departamentuak txostena egin beharko du aurretiaz.

**19. artikulua**. Ordainsarien igoeraren ondoriozko aurrekontu-aldaketak.

Funtzio Publikoko zuzendari nagusiak baimena eman dezake funts-mugimenduak egiteko “Ordainsarien igoera” izeneko 020002-04100-1800-921402 partidaren kargura, xedea izanik 6., 7., 8. eta 9. artikuluetan aurreikusitako ordainsari-igoerak eragindako gastua egozten zaien partidak finantzatzea.

**20. artikulua.** Nafarroako Parlamentuaren, Kontuen Ganberaren, Arartekoaren eta Nafarroako Kontseiluaren aurrekontu-zuzkidurak.

1. Nafarroako Parlamentuaren, Kontuen Ganberaren eta Arartekoaren aurrekontu-zuzkidurak ordaintzeko aginduak irmoki eta aldizka eginen dira, bakoitzeko Mahaiak, lehendakariak edo Arartekoak eskatu ahala.

2. Nafarroako Kontseilua Foru Komunitateko Administrazioaren ekonomia- eta aurrekontu-kudeaketari buruzko araudi orokorraren menpe egonen da, haren independentzia organiko eta funtzionala ezertan ukatu gabe.

Halaber, haren ekonomia- eta aurrekontu-jarduna Nafarroako Gobernuaren Kontu-hartzailetzaren kontrolpean egonen da, Nafarroako Foru Komunitateko Administrazioarentzat eta haren erakunde autonomoentzat ezarrita dauden baldintza beretan.

Nafarroako Kontseiluarentzako transferentzia arruntak, oro har, hiruhilekoen hasieran eginen dira, salbu eta behar handiagoak justifikatzen badira.

Kapital transferentziak Kontseiluko lehendakariak eskatu ahala eginen dira, eskaera eragin duen gastuaren beharra justifikatuta.

**21. artikulua**. Funts-mugimenduak interesengatik.

Aurrekontuen, Ondarearen eta Politika Ekonomikoaren Zuzendaritza Nagusiko titularrak baimena ematen ahalko du funts-mugimenduak egiteko interes-ordainketarako partiden eta gaitu beharreko guztien artean, berdin delarik interes horiek zorrak, maileguek edo diruzaintzako eragiketek edo kontuetako saldoek sortutakoak izatea.

**22. artikulua.** Funts-mugimenduak Ondare Zerbitzuko Higiezinei eta altzariei buruzko Planaren obra gastuengatik

Aurrekontuen, Ondarearen eta Politika Ekonomikoaren Zuzendaritza Nagusiko titularrak baimena ematen ahalko du funts-mugimenduak egiteko partida hauen artean: 111002-11300-6020-923104 partida, “Higiezinei buruzko Plana. Administrazio bulegoak” izenekoa, 111002-11300-6020-923100 partida, "Instalazio berriko eraikinak eta obrak, eta ondare higiezinaren erreforma” izenekoa, eta 111002-11300-6050-923100 partida, “Higiezinei buruzko Plana. Eraikinetako eta obretako altzariak eta hornidura” izenekoa.

**23. artikulua.** Nafarroako Gobernuak Bruselan duen ordezkaritza.

Europar Batasuneko Gaietarako Nafarroak duen Bulego Iraunkorraren ohiko jardunerako behar diren gastu guztiak kutxa finkoko aurrerakinekin edo, hala bada, justifikatu beharreko ordain-aginduekin ordainduko dira.

**24. artikulua.** Ikasliburuen finantzaketa.

Funts-mugimenduak egiten ahalko dira ikasliburuak eta hezkuntzako materiala finantzatzeko partiden eta haien finantzaketa egokirako gaitu beharreko partiden artean. Funts-mugimendu horiek baimentzeko eskumena Hezkuntza Departamentuko Hezkuntza Baliabideen Zuzendaritza Nagusiko titularrak izanen du.

**25. artikulua.** Funts-mugimenduak, unibertsitatez kanpoko ikastetxeen funtzionamendu-gastuen eta ikastetxe publikoen hornikuntza-gastuen artean.

Hezkuntza Departamentuko Hezkuntza Baliabideen Zuzendaritza Nagusiko titularrak baimena ematen ahalko du funts-mugimenduak egiteko partida hauen artean: 410000-41600-2290-322000 partida, "Unibertsitatez kanpoko ikastetxeen funtzionamenduaren finantzaketa" izenekoa, eta 410001-41810-6059-325100 partida, "Ikastetxe publikoen hornikuntza" izenekoa, eta 422002-43200-6059-325100 partida, “Lanbide Heziketako ikastetxe publikoen hornikuntza” izenekoa; gaitu beharreko partiden artean ere egiten ahalko dira, ikastetxeek eskatuta uztailaren 6ko 250/1992 Foru Dekretuaren 17. artikuluan jasotzen den aurreikuspena betetzeko; izan ere, foru dekretu horren bidez arautu zen Nafarroako Foru Komunitateko unibertsitatez kanpoko ikastetxe publikoen funtzionamenduak sortzen dituen sarreren eta gastuen araubidea.

**26. artikulua.** Eskola-garraioa eta -jantokiak.

Hezkuntza Departamentuko Hezkuntza Baliabideen Zuzendaritza Nagusiko titularrak baimena ematen ahalko du funts mugimenduak egiteko eskola-garraiorako eta -jantokietarako partiden eta horiek modu egokian exekutatzeko gaitu beharreko partiden artean.

**27. artikulua.** Ikastetxeak eraikitzea eta bertan obrak egitea.

Hezkuntza Departamentuko Hezkuntza Baliabideen zuzendari nagusiak baimena ematen ahalko du funts-mugimenduak egiteko ikastetxeak, bigarren hezkuntzako institutuak eta lanbide heziketako ikastetxeak eraikitzeko eta bertan obrak egiteko partiden eta horretarako gaitu beharreko partiden artean.

**28. artikulua.** UHUN-Urrutiko Hezkuntzarako Unibertsitate Nazionalaren ikastetxe elkartuen aurrekontuko zuzkidura.

UHUNen Iruñeko eta Tuterako ikastetxe elkartuen finantzaketarako transferentzia arruntak, oro har, hiruhilekoen hasieran eginen dira.

**29. artikulua.** Diruz lagundutako eta itundutako ikastetxeen sostengua.

1. Hezkuntzari buruzko maiatzaren 3ko 2/2006 Lege Organikoaren 117. artikuluan ezarritakoaren arabera, eskola unitate bakoitzeko modulu ekonomikoaren diru kopurua bigarren xedapen gehigarrian ezarritakoa izanen da 2020. urterako, diruz lagundutako eta itundutako ikastetxeen sostengurako funts publikoen zenbateko osoa banatzeari dagokionez.

Nafarroako Gobernuari ahalmena ematen zaio, irakaskuntza itunduaren sektorearekin negoziatu ondoren eta Ekonomia eta Ogasun Departamentuak aldeko txostena eman ondoren, bigarren xedapen gehigarriko modulu ekonomikoak eta ratioak eta artikulu honen bosgarren apartatuan finkatutako zenbatekoa aldatzeko, bai eta aldaketaren eraginkortasun eguna ezartzeko eta harekin lotutako funts-mugimenduak egiteko ere.

Irakaskuntzako langileen ordainsariei buruz bigarren xedapen gehigarrian jasotako aurreikuspenek 2020ko urtarrilaren 1etik aurrera izanen dute indarra, zein ere den Irakaskuntza Pribatuaren Hitzarmen Kolektiboak izenpetzen direneko data. Administrazioak konturako ordainketak onartzen ahalko ditu, ugazaben erakunde guztiek bat etorrita espresuki horrela eskatu eta sindikatuek esaten dutena entzun ondoren, kasuan kasuko hitzarmena izenpetu arte. Konturako ordainketa horien eragina 2020ko urtarrilaren 1etik aurrerakoa izanen dela ulertuko da.

Modulutik "bestelako gastuetarako" eta, hala balitz, langile osagarrietarako den osagaiak, bigarren xedapen gehigarrian jasotakoak, 2020ko urtarrilaren 1etik aurrera izanen ditu ondorioak.

Administrazioak, ordainketa eskuordetuaren bidez, zuzenean ordainduko ditu irakasleen soldatetarako adierazita dauden zenbatekoak, karga sozialak barne, irakasleen eta kasuko ikastetxeko titularraren arteko lan harremana zein den ere.

"Bestelako gastuetarako" zenbatekoak ikastetxe itunduei ordainduko zaizkie, eta horiek ikasturte bakoitzaren amaieran justifikatu beharko dute aplikatu direla.

"Gastu aldakorrak" osatzen dituzten zenbatekoen banaketa eginen da itunen araubideari buruzko xedapenetan ezarritakoaren arabera.

2. Gaur egun Nafarroan ez direnez irakasten berariazko lanbide heziketako titulu guztiak, Hezkuntza Departamentuak behin-behinekoz zehaztuko ditu 2020-2021 ikasturtean lehenengo aldiz ezarriko diren eta bigarren xedapen gehigarrian sarturik ez dauden erdi edo goi mailako heziketa zikloetako, oinarrizko lanbide heziketako eta lanbide lantegietako modulu ekonomikoak, eta behin-behinekoz aldatzen ahalko ditu aipaturiko xedapen gehigarri horretan sartutakoak, 2020-2021 ikasturtearen hasierarako eraginez, haien ezarpena zein den ikusita.

3. Derrigorrezko bigarren hezkuntzako lehen eta bigarren zikloa, batxilergoa, goi mailako edo erdi mailako heziketa zikloak, oinarrizko lanbide heziketa eta lanbide lantegiak ezarri dituzten ikastetxe itunduei finantzaketa emanen zaie Hezkuntzari buruzko maiatzaren 3ko 2/2006 Lege Organikoaren 2.2 artikuluak aipatzen dituen hezkuntza-, psikopedagogia- eta lanbide-orientazioko zerbitzu espezializatuetarako. Finantzaketa hori honako proportzioan eginen da: eginkizun horietan aritzeko gai den profesionalaren lanegun oso bat, aipatu hezkuntza maila horietako 25 unitate itunduko. Hortaz, ikastetxe itunduek eskubidea izanen dute aipatu profesionalaren lanaldirako finantzaketa jasotzeko, maila horretan itunduta daukaten unitate kopuruaren arabera.

4. Goi mailako heziketa zikloetako itun berezia partziala izanen da; beraz, derrigorrezkoa ez den mailarako –goi mailako heziketa zikloetarako– izenpetzen diren itun berezi partzialen araubideari esleitzen zaizkion funts publikoetatik lorturiko finantzaketaren osagarri gisa, arauturiko irakaskuntzaren kontzeptu gisa soilik, hau izanen da ikasleengandik jaso beharreko zenbatekoa: 36 euro ikasle eta hileko, hamar hilabetez, 2020ko urtarrilaren 1etik urte bereko ekainaren 30era arte, eta 2020ko irailaren 1etik urte bereko abenduaren 31ra arte; horretatik kanpo daude lantokietako lanbide heziketakoa baizik ez den kurtso batean matrikulatuta dauden ikasleak. Azken horiek 32,45 euro ordainduko dute ikasle eta hileko, 2020-2021 ikasturteko lantokietako lanbide heziketak irauten duen hiru hilean.

Online egiten diren goi mailako heziketa zikloetako itun berezia partziala izanen da; beraz, goi mailako online heziketa zikloetako derrigorrezko irakaskuntzakoa ez den mailarako izenpetzen diren itun berezi partzialen araubideari esleitzen zaizkion funts publikoetatik lorturiko finantzaketaren osagarri gisa, ikasleengandik jaso beharreko zenbatekoa, araututako irakaskuntzaren kontzeptuan soilik, hau izanen da: 11,01 euro hileko eta ikasleko, hamar hilabetez, 2020ko urtarrilaren 1etik urte bereko ekainaren 30era arte, eta urte bereko irailaren 1etik abenduaren 31ra bitarte; horretatik kanpo daude lantokietako lanbide heziketakoa baizik ez den kurtso batean matrikulatuta dauden ikasleak. Azken horiek 9,90 euro ordainduko dute ikasle eta hileko, 2020-2021 ikasturteko lantokietako lanbide heziketak irauten duen hiru hilean.

Ikastetxeek ikasleei diru kopuru horiek kobratzearen ondorioz eskuraturiko finantzaketa erabiliko da modulu ekonomikoko "bestelako gastuak" deitutako kapitulurako eta, beraz, Administrazioak "bestelako gastuak" delako atalaren zenbatekoa osatzeko falta den kopurua baizik ez du ordainduko.

5. Zuzendaritzako eginkizunetan laguntzeko, Hezkuntzari buruzko maiatzaren 3ko 2/2006 Lege Organikoaren hogeita zazpigarren xedapen gehigarrian ezarritakoarekin bat, finantzaketaren beharra dago. Hori dela eta, hezkuntza maila eta modalitate guztietako eskola-unitate bakoitzeko modulu ekonomiko guztiek (foru lege honen bosgarren xedapen gehigarrian finkatutakoak), lantokietako heziketa soileko unitateek izan ezik, "bestelako gastuak" kontzeptuan 771,51 euroko kopurua daukate urtean (514,34 euro goi mailako online heziketa zikloetan) zuzendaritzako eta/edo pedagogiako eginkizunetako beste kargu batzuk finantzatzeko. Hori zuzendaritza-osagarriaz gain, zeinak "gastu aldakorrak" izeneko atalean baitirau.

6. Haur Hezkuntzako eta derrigorrezko irakaskuntzetako ikastetxe itunduek, hezkuntza premia bereziak dituzten edo gizarte edo kultur egoera ahulean dauden ikasleak artatzen dituztenean, bestelako giza baliabideak eta baliabide ekonomikoak izanen dituzte: ikasle horiei arreta emateko laguntza-irakasleak, logopedia zerbitzuak, eta zaindariak edo bestelako pertsonal osagarria.

Baliabide horien esleipena eginen da behar diren txosten teknikoak izanda, Hezkuntza Departamentuak deialdi publikoa onetsi ondoren.

**30. artikulua.** Nafarroako Gobernuko Hezkuntza Departamentuak diruz lagundutako eskola jantokietan zerbitzuak ematen dituzten irakasleen ordainsariak.

Derrigorrezko irakaskuntza mailetan Nafarroako ikastetxe publiko ez-unibertsitarioetako eskola-jantokiak arautzen dituen uztailaren 24ko 246/1991 Foru Dekretuan eta dekretu horretan xedatutakoa garatzeko Hezkuntza eta Kulturako kontseilariak emandako maiatzaren 11ko 186/1993 Foru Aginduan xedatutakoari jarraikiz, jantokiko administratzaile, arduradun edo zaintzaile lanetan aritzen diren irakasleek honako ordainsari gordin hauek jasoko dituzte zeregin horretan emandako egun bakoitzeko:

|  |  |  |  |
| --- | --- | --- | --- |
| BAZKALTIAR KOPURUA | JANTOKIKO ARDURADUNA | ADMINISTRATZAILEA | ZAINTZAILE BAKOITZEKO |
| 0-80 | 17,05 euro | 15,08 euro | 17,05 euro |
| 81-160 | 19,04 euro | 15,08 euro | 17,05 euro |
| 161-240 | 20,42 euro | 16,89 euro | 17,05 euro |
| +240 | 21,13 euro | 19,35 euro | 17,05 euro |

**31. artikulua.** Irakasleei prestakuntza ikastaroak emateagatiko ordainsariak.

1. Nafarroako Foru Komunitateko Administrazioko eta haren erakunde autonomoetako langileek prestakuntza jardueraren batean irakasle gisa parte hartzen badute, dela Hezkuntza Departamentuak urtero prestatzen duen Irakasleak Prestatzeko Planean jasotakoetan, dela zuzenean Lanbide Heziketaren Zuzendaritza Nagusiak, Hezkuntza Zuzendaritza Nagusiak edo Irakasleentzako Laguntza Zentroek antolatutakoetan, ordainsaria jasotzen ahalko dute, baldin eta jarduera hori beren lanalditik kanpora egiten badute. Aipaturiko ordainsariak honakoak izanen dira:

– Prestakuntza presentziala:

a.1 Ponentzia bakoitzeko, hots, aditu batek prestakuntza jarduera batean ematen duen eskola ordu bakoitzeko, 59,25 euro ordainduko dira, gehienez.

a.2 Konferentzia bakoitzeko, halakotzat ulerturik aditu batek zientzia, teknologia edo gizarte gai interesgarri bati buruz ematen duen jendaurreko hitzaldia, gutxienez 90 minutuko iraupenekoa, 361,76 euro ordainduko dira gehienez.

– Urrutiko prestakuntza:

b.1 Urrutiko prestakuntza jardueretan koordinatzaile telematiko gisa parte hartzeagatik 1.049,11 euroko ordaina emanen da gehienez, guztira bost tutore koordinatzeagatik. Koordinatu beharreko tutoreak bost baino gutxiago baldin badira, ordainsaria proportzioan kalkulatuko da. Koordinatu beharreko tutoreak bost baino gehiago baldin badira, koordinatzaile telematikoak 98,35 euroko ordainsaria jasoko du tutore bakoitzeko, bosgarren tutoretik aurrera.

b.2 Urrutiko prestakuntza jardueretan tutore telematiko gisa parte hartzeagatik 46,99 euroko ordaina emanen da, gehienez, tutoretzapeko ikasle bakoitzeko.

2. Aurreko apartatuan adierazitakoa ez zaie aplikatuko Irakasleentzako Laguntza Zentroetan edo irakaskuntza ez-unibertsitarioko prestakuntza jarduerak diseinatu eta garatzen dituzten unitate organikoetan destinoa duten irakasleei.

**32. artikulua.** Nafarroako Goi Mailako Musika Kontserbatorioko ordainsariak eta osagarriak.

1. Nafarroako Goi Mailako Musika Kontserbatorioan beren irakastordu guztiak ematen dituzten Musikako eta Arte Eszenikoetako irakasleei esleitutako irakaskuntzako osagarri berariazkoa Musikako eta Arte Eszenikoetako katedradunen kidegoko funtzionarioek jasotzen duten bera izanen da.

2. Musikako eta Arte Eszenikoetako irakasleek beren ordutegiaren parte bat Nafarroako Goi Mailako Musika Kontserbatorioan ematen badute, zentro horretan emandako lanaldi-portzentajearen proportzioan jasoko dute Musikako eta Arte Eszenikoetako katedradunei esleitutako irakaskuntzako osagarri berariazkoaren eta Musikako eta Arte Eszenikoetako irakasleen kidegoari esleitutakoaren artean dagoen aldea.

**33. artikulua.** Kilometroengatiko diru-ordaina, prestakuntza jardueretara joandako irakasleentzat.

Lanbide Heziketaren zuzendari nagusiaren edo Hezkuntzako zuzendari nagusiaren ebazpenaren bidez deitutako prestakuntza jardueretara hezkuntza administrazioak espresuki aginduta joandako irakasleek eskubidea izanen dute kilometroengatiko diru-ordaina jasotzeko, baldin eta eskubide hori espresuki aipatuta agertzen bada kasuko ebazpenean.

**34. artikulua.** Irakaskuntzako praktiketan dauden funtzionarioen ordainsariak.

Irakasle kidegoetan sartzeko eta igotzeko izangaiek, praktiketako funtzionario izendatuak izan ondoren, honako ordainsari hauek jasoko dituzte izaera horrek dirauen bitartean: betetzen duten lanpostuaren mailari dagokion oinarrizko soldata eta ordainsari osagarriak; halaber, antzinatasun saria, graduari dagokion ordainsaria eta familia laguntza, bai eta Nafarroako Foru Komunitatearen Administrazioko administrazio-kontratudunentzat orokortasunez ezartzen den beste edozein ordainsari ere.

**35. artikulua.** Irakaskuntzako zenbait lanposturen ordainsari osagarrien aldaketa.

Nafarroako Gobernuari baimena ematen zaio maisu-maistren kidegoko funtzionarioen irakaskuntzako osagarri berariazkoaren esleipena aldatzeko, Bigarren Hezkuntzan aniztasunari erantzuteko eginkizunak bete ditzaketen espezialitateetan, baldin eta aurretiaz azterketa bat egiten bada jakiteko zenbat diren ikastetxeetan lanpostu horiek, eta nolakoak, eta, betiere, azterketa horrek guztizko gastua handitzerik ekartzen ez badu.

**36. artikulua.** Lanbide-gaitasunen ebaluazio, aitorpen eta egiaztatze prozeduretan esku hartzen duten irakaskuntza publikoko langileentzako ordainsari konpentsazioak.

1. Nafarroako Foru Komunitateko Administrazioaren eta haren erakunde autonomoen zerbitzuko irakasleak, lanbide-gaitasuna egiaztatzeko prozeduretan aholkularitza edo ebaluazio faseetan esku hartzeko izendatutakoak, arlo horretan eskumena duten departamentuek deitutakoak, 66/2014 Foru Dekretuan araututakoarekin bat, ondotik aipatzen diren ordainsariak jasotzeko eskubidea izanen dute; foru dekretu horrek pertsonek lan-esperientziaren edo prestakuntza bide ez-formalen bidez lortutako lanbide gaitasunak ebaluatzeko eta egiaztatzeko prozedura Nafarroako Foru Komunitatean ezartzeko arauak eta horretaz arduratuko den antolaketa egitura finkatu zituen.

a) Egiaztatze prozedurako aholkulariak:

Izangai bakoitzagatik jaso beharrekoa, hauek hartzen dituena:

* Aholkua emandako 3 gaitasun unitate gehienez 120 euro
* Aholkua emandako 4, 5 edo 6 gaitasun unitate 150 euro
* Aholkua emandako 6 gaitasun unitate baino gehiago 180 euro

Izangai berarentzat lanbide arlo bereko kualifikazio gehigarri bat emateagatik jaso beharreko osagarria 50 euro

b) Egiaztatze prozedurako ebaluatzaileak:

Izangai bakoitzagatik, ebaluatzaile nagusia izateagatik jaso beharreko konpentsazioa, hauek hartzen dituena:

* Ebaluatutako 3 gaitasun unitate gehienez 130 euro
* Ebaluatutako 4, 5 edo 6 gaitasun unitate 165 euro
* Ebaluatutako 6 gaitasun unitate baino gehiago 200 euro

Izangai bakoitzagatik, bigarren mailako ebaluatzaile gisa jaso beharreko konpentsazioa, hauek hartzen dituena:

* Ebaluatutako 3 gaitasun unitate gehienez 60 euro
* Ebaluatutako 4, 5 edo 6 gaitasun unitate 75 euro
* Ebaluatutako 6 gaitasun unitate baino gehiago 90 euro

Ebaluazio batzordeko arduradun izateagatik jaso beharreko konpentsazioa (taldeko)

* Ebaluazio batzordeko burua 200 euro
* Ebaluazio batzordeko idazkaria 100 euro

Ordainsari hauek konpentsazio gisa ezartzen dira, kontzeptu hauengatik: aholkularitza eta ebaluazio saioen prestaketa eta garapena; izangaiei arreta zuzena ematea; prozeduraren agirien kudeaketa; eta koordinazio lana deialdia egiten duten administrazioekin.

2. Nafarroako Gobernuak baimena ematen ahalko du, foru dekretuaren bidez, prozeduran esku hartzeagatiko konpentsazioa emateko aholkulari eta ebaluatzailez beste pertsona batzuei, haien laguntza beharrezkotzat jotzen bada lanbide-gaitasuna egiaztatzeko prozedurak behar bezala betetzeko.

**37. artikulua.** Ikerkuntzaren sustapena.

Osasun zientzien arloan Osasun Departamentuak sustatzen dituen ikerketa-proiektuak haren inbertsio berekitzat joko dira, eta ez zaie aplikatuko azaroaren 9ko 11/2005 Foru Legea, Dirulaguntzei buruzkoa, salbu eta aurrerakinei dagokienez, zeinak arau horretan ezarritakoaren arabera antolatuko baitira.

**38. artikulua.** Organo-transplanteen sustapena.

Ospitaleek organo-transplanteak sustatzeko jasotzen duten diru kopuru finalista ondasun arruntetako eta zerbitzuetako gastuetan nahiz ondasun inbentariagarrietako gastuetan erabiltzen ahalko da, jasotako diru horren helburuarekin lotura baldin badute betiere.

**39. artikulua.** Gehikuntza izan dezaketen kredituen kudeaketa Osasunbidea-Nafarroako Osasun Zerbitzuan.

Osasunbidea-Nafarroako Osasun Zerbitzuko kudeatzaileak zilegi du baimentzea funts-mugimenduak egin daitezen foru lege honetako 5. artikuluko 6. apartatuko a), f), g), i) eta j) letretan zabalgarri deklaratuak diren 54. programa-multzoko aurrekontu-partiden eta gaitu beharrekoak suertatzen diren partiden artean.

**40. artikulua**. Sindikatuak eta enpresaburuen elkarteak.

Garapen Ekonomiko eta Enpresarialeko Departamentuaren aurrekontuko 810012-81500-4819-494108 partida, "Sindikatuentzako transferentziak, haien ordezkagarritasunaren arabera" izenekoa, haien guztien artean banatuko da bakoitzak Foru Komunitatean duen ordezkaritzaren arabera, kontuan harturik 2016ko urtarrilaren 1etik 2019ko abenduaren 31ra bitarteko epean egindako hauteskundeetako eta boto-kontaketetako aktetan adierazitako emaitzak. Ordezkaritza-mandatua indardun izan beharko dute azken data horretan, hala xedatuta baitago Garapen Ekonomikorako kontseilariaren ekainaren 16ko 26E/2017 Foru Aginduan, zeinaren bidez ezartzen baita Nafarroan lortu duten ordezkari kopuruaren arabera sindikatuei beren jarduera arruntak gauzatzeko ematen zaien dirulaguntzaren araubidea, bai eta urteko deialdian ere.

810012-81500-4819-494103 partida, “Hauteskunde sindikalen prozesuaren jarraipenerako batzordea osatzen duten sindikatuei bertan parte hartzeagatik eman beharreko konpentsazioa” izenekoa, urriaren 3ko 182/1994 Foru Dekretuaren bidez sorturiko batzorde horretan parte hartzen duten sindikatuen artean banatuko da, bertan bakoitzak duen ordezkari kopuruaren proportzioan.

810012-81500-4819-494114 partida, “Ekonomia sozialeko entitateak sustatu eta mantentzea. ANEL” izeneko partida Nafarroako Ekonomia Sozialeko Enpresen Elkartea (ANEL) izenekoaren azpiegiturako eta mantentze-lanetako gastuak ordaintzeko erabiliko da, ekonomia soziala bultzatu, garatu, sustatu eta indartzeko xedea bete dezan.

810012-81500-4819-494113 partida, “Enpresaburuen elkarteentzako transferentzia, haien ordezkagarritasunaren arabera. CEN” izenekoa, Nafarroako Enpresaburuen Konfederazioaren azpiegiturako eta funtzionamenduko gastuak ordaintzeko izanen da, bere funtsezko helburuak, erakundearen estatutuen 4. artikuluan jasotakoak, bete ahal izan ditzan.

810012-81500-4819-494111 partida, “Gizarte- eta enpresa-eragileentzako transferentzia, haien parte-hartzearen araberakoa” izenekoa, gizarte- eta enpresa-eragileen parte-hartze instituzionala sustatzeko izanen da, hala ezarrita baitago Garapen Ekonomikorako kontseilariaren azaroaren 3ko 222/2016 Foru Aginduan, zeinaren bidez arautzen baitira erakunde sindikalek eta enpresaburuen erakundeek beren parte-hartzeagatik jasoko dituzten konpentsazioak.

810012-81500-4819-494100 partida, “Berrikuntza Sozialerako Unitatea elkartearentzako dirulaguntza, funtzionamendurako” izenekoa, Berrikuntza Sozialerako Unitatea Elkartearen azpiegiturako eta mantentze-lanetako gastuak ordaintzeko erabiliko da, bere helburua bete ahal izateko, alegia, berrikuntza soziala sustatu eta bultzatzea eta desafio sozialei erantzuteko eta garapen ekonomiko berritzailea, soziala, jasangarria eta pertsonengana zuzendua sustatzen duten bide berritzaileak lankidetzan sortu eta garatzea, jarduera enpresariala eta kalitatezko enplegua sortzearekin batera.

950002-96200-4819-242106 partida, "Prestakuntza-premiak ikertu eta planifikatzeko jardueretan parte hartzeagatiko konpentsazioa” izenekoa, banatuko da Lan arloan enplegurako lanbide heziketako sistema arautzen duen irailaren 9ko 30/2015 Legean aurreikusitakoari jarraikiz.

**41. artikulua.** Gastu konpromisoak etorkizuneko aurrekontuen kargura.

1. Nafarroako Gobernuak zilegi izanen du urte anitzeko gastu konpromisoak hartzeko baimena ematea, Nafarroako Ogasun Publikoari buruzko apirilaren 4ko 13/2007 Foru Legeak baimentzen dituenez gain, kasu hauetan:

a) Etxebizitza babestuen sustatzaileei, eskuratzaileei, erabiltzaileei eta esleipen-hartzaileei dirulaguntzak emateko, eta etxebizitzak birgaitzeko, baldin eta ez badira gainditzen aurreko ekitaldian helburu horretarako ezarritako zenbatekoak.

b) Ondasun higiezinen errentamendua egiteko.

c) Esparru-akordioak edo -kontratuak egiteko, kontratazio publikoari buruzko araudiaren arabera indarraldi luzeagoa izan dezaketenak Nafarroako Ogasun Publikoari buruzko apirilaren 4ko 13/2007 Foru Legeak urte anitzeko gastuetarako ezartzen duena baino.

d) Europar Batasunak eta/edo Estatuko Administrazio Orokorrak kofinantzatzen dituzten planak, programak eta ekimenak aurrera eramateko, bai eta haiek sortutako betebeharrei aurre egiteko ere, bost urtetik goitiko plangintza behar badute.

e) Interes-hobariak emateko, enpresek I+G+b proiektuak finantzatzeko eta zentro teknologikoei eta azpiegitura zientifiko eta teknologiko bereziei dirulaguntzak emateko hitzartzen dituzten kreditu edo maileguetan.

f) Telekomunikazioetako edo informatikako sareekin edo azpiegiturekin zerikusia duten zerbitzuak kontratatu edo enkargatzeko.

g) Otsailaren 26ko 196/2010 Errege Dekretuak ezarritako dirulaguntzak emateko. Dekretu horren bidez, enplegua erregulatzeko 2001eko martxoaren 8ko 76/2000 eta 2001eko uztailaren 31ko 25/2001 espedienteek ukitutako langileak laneratzen laguntzeko eta haientzako laguntza bereziak ezartzeko neurriak hartu ziren.

h) Hezkuntzaren Kalitatea hobetzeari buruzko abenduaren 9ko 8/2013 Lege Organikoan ezarritakoa betetzeko hezkuntza itunak berritzeari dagokionez.

i) Toki entitateei dirulaguntzak emateko, hirigintzako udal planeamenduak egin edo berrikus ditzaten.

j) NBEUF eta LGENF funtsetako kontuen auditoria zerbitzuen kontratua 2021-2027 aldirako lizitatu eta adjudikatzeko.

2. Hezkuntza Departamentuak bekak eta laguntzak ematen ahalko ditu, eta eskola-garraioa eta eskola-jantokien zerbitzua kontratatu, bai eta ikastetxeak, bigarren hezkuntzako institutuak eta lanbide heziketako ikastetxeak eraikitzeko espedienteak izapidetu ere, eta xede horrekin hurrengo ekitaldiko aurrekontuaren kargura gastu konpromisoak hartu, betiere konpromiso horiek aurrekontu-ekitaldia ez den urte-aldi bati badagozkio, ikasturteko beharrei erantzunez.

3. Unibertsitateko, Berrikuntzako eta Eraldaketa Digitaleko Departamentuak bekak eta laguntzak ematen ahalko ditu, eta horretarako, hurrengo ekitaldiko aurrekontuaren kargura gastu konpromisoak hartu, betiere konpromiso horiek aurrekontuko ekitaldia ez den urteko aldi bati badagozkio, ikasturtearen beharrei erantzunez.

**42. artikulua.** PFEZaren %0,7ko Funtseko kredituen kudeaketa.

Funts-mugimenduak egiten ahalko dira PFEZaren %0,7ko Funtsari dagozkion partiden artean, baita gastuaren kudeaketa hobea izateko beharrezkoak direnak sortu ere.

Partidak zer departamenturi dagozkion, haren titularrak izanen du funts-mugimendu horiek baimentzeko eskumena. Departamentu bati baino gehiagori badagokie, eskumena Ekonomia eta Ogasun Departamentuko kontseilariarena izanen da, ukitutako departamentuek adostasuna eman ondoren.

**43. artikulua.** Gizarte inklusiorako prestazioetarako kredituen kudeaketa.

Eskubide Sozialetako Departamentuko kontseilariak funts-mugimenduak egiten ahalko ditu “Gizarte-inklusiorako laguntza bereziak” izeneko 900002-91100-4809-231502 partidaren eta "Gizarte larrialdietako laguntzak" izeneko 900003-91600-4609-231503 partidaren eta gaitu beharrekoen artean.

**44. artikulua**. Gizarte Zerbitzuen Zorroak mendekotasunaren, desgaitasunaren eta gaixotasun mentalaren arretarako bermatzen dituen prestazioetarako kredituen kudeaketa.

Eskubide Sozialetako Departamentuko kontseilariak funts-mugimenduak egiten ahalko ditu partida hauen eta helburu beretarako gaitu beharrekoen artean:

a) 920005-93100-2600-231B04 partida, "Zaharrentzako zentroen kudeaketa" izenekoa.

b) 920005-93100-2600-231B05 partida, "Desgaitasuna duten pertsonentzako zentroen kudeaketa" izenekoa.

c) 920005-93100-2600-231B06 partida, "Gaixo mentalentzako zentroen kudeaketa" izenekoa.

d) 920004-93200-4809-231B00 partida, "Zerbitzuari lotutako laguntzak" izenekoa.

e) 920004-93200-4809-231B02 partida, “Zerbitzu pertsonalei arreta emateko laguntzak” izenekoa.

**45. artikulua.** Gizarte Zerbitzuen Zorroak haurrei eta nerabeei arreta emateko bermatzen dituen prestazioetarako kredituen kudeaketa.

Eskubide Sozialetako Departamentuko kontseilariak funts-mugimenduak egiten ahalko ditu 920008 proiektuko partiden eta gaitu beharreko partiden artean, baldin eta lehenbizikoek gehikuntza izan badezakete foru lege honen 5. artikuluko 9. apartatuan adierazitakoaren arabera.

**Artikulu berria.** Kreditu-kudeaketa Eskubide Sozialetako Departamentuan.

Eskubide Sozialetako Departamentuko kontseilariak zilegi izanen du funts-mugimenduak egitea "Esku-hartze sozialerako eta lan-baldintzak hobetzeko hitzarmena" izeneko 900000-90000-2600-231000 zenbakiko partidaren eta honako partida hauen artean:

a) 900003-91600-2600-231600 zenbakiduna, “Ingurune irekiko akonpainamendu sozialeko kontratua”.

b) 900003-91600-2600-231602 “Gizarteratze-xederako egoitza-arretaren zerbitzua kudeatzea”.

c) 900003-91600-2600-231603 “Gizarteratze- eta laneratze-zerbitzuetarako kontratua”.

d) 900003-91600-2600-231604 “Etxebizitzaren bidezko gizarteratzerako zerbitzurako kontratuak”.

e) 920008-93300-2600-231702 “Adoptatzaile nahiz hartzaile diren familientzako baliabideak”.

f) 920008-93300-2600-231703 partida, “Asistentziak adingabekoentzat”.

g) 920008-93300-2600-231705 partida, “Adopzioaren aurretiko prestakuntza”.

**46. artikulua.** Nafarroako Landa Garapenerako 2014‑2020 Programa finantzatzeko kredituen kudeaketa.

Funts-mugimenduak egiten ahalko dira Nafarroako Landa Garapenerako 2014-2020 Programa finantzatzeko aurrekontu-partiden eta hura behar bezala betetzeko gaitu beharreko partiden artean.

Ukitutako partidak zer departamenturi dagozkion, haren titularrak izanen du funts-mugimendu horiek baimentzeko eskumena. Departamentu bati baino gehiagori badagokio, eskumena Ekonomia eta Ogasun Departamentuko kontseilariarena izanen da, ukitutako departamentuek adostasuna eman ondoren.

**47. artikulua.** Kreditu-txertaketak, Foru Komunitateko zergadunek gizarte-intereseko beste xede batzuetarako bideratzen duten tributuen %0,7 arautzeari buruzko ekainaren 5eko 7/2009 Foru Legeari dagozkion baina exekutatu ez den gastuarengatik.

Foru Komunitateko zergadunek gizarte-intereseko beste xede batzuetarako bideratzen duten tributuen %0,7 arautzeari buruzko ekainaren 5eko 7/2009 Foru Legeari dagokion gastua, Nafarroako aurrekontu orokorretan kontsignatutakoa, kasuan kasuko ekitaldian exekutatzen ez den zatian, diruzaintzako gerakin atxikia izanen da, eta hurrengo aurrekontu ekitaldietan sartzen ahalko da.

**48. artikulua.** Hondakinen Funtseko kredituen kudeaketa.

Funts mugimenduak egiten ahalko dira Hondakinen Funtsari dagozkion partiden artean, eta gastuaren kudeaketa hobea izateko beharrezkoak direnak sortzen ahalko dira.

Ukitutako partidak zer departamenturi dagozkion, haren titularrak izanen du funts-mugimendu horiek baimentzeko eskumena. Departamentu bati baino gehiagori badagokie, eskumena Ekonomia eta Ogasun Departamentuko kontseilariarena izanen da, ukitutako departamentuek adostasuna eman ondoren.

**49. artikulua**. Hondakinen Funtsari dagozkion eta exekutatu gabe dauden gastu kredituen txertaketak.

Nafarroako Aurrekontu Orokorretan kontsignatutako gastua, Hondakinei eta haien fiskalitateari buruzko ekainaren 18ko 14/2018 Foru Legeak sortutako hondakinen funtsari dagokiona, kasuan kasuko ekitaldian exekutatzen ez den zatian, diruzaintzako gerakin atxikia izanen da eta hurrengo aurrekontu ekitaldietan txertatzen ahalko da.

**VI. TITULUA**

Kontratazioa

**50. artikulua.** Garraioaren arloko eskudantziak.

Garraio zerbitzuak kontratatzeko eta garraio jarduerak xede dituzten dirulaguntzak emateko, Lurralde Kohesiorako Departamentuko Garraio Zuzendaritza Nagusiak aldeko txostena eman beharko du aurretik, derrigorrez.

**51. artikulua.** Erakunde autonomo jakin batzuetako hornidura-kontratuak.

1. Osasunbidea-Nafarroako Osasun Zerbitzuaren menpeko zentroek produktu freskoak erosten ahalko dituzte hornitzaileei hamabost egunean behin eskaintzak eskatuz, urte osorako adjudikaziora jo beharrik gabe.

2. Pertsonen Autonomiarako eta Garapenerako Nafarroako Agentziak hornigaiak erosten ahalko ditu bere mendeko zentroetarako, hornitzaileei eskaintzak eskatuz bi, hiru edo lau hilean behin, urte osorako adjudikaziora jo beharrik gabe.

**52. artikulua**. Osasun Departamenturako eta haren erakunde autonomoetarako ondasun eta zerbitzuak erostea, informazio sistemen eta zerbitzu eta aplikazio informatikoen arlokoak.

Osasun Departamenturako eta haren erakunde autonomoetarako ondasun eta zerbitzuen erosketa, informazio sistemen eta zerbitzu eta aplikazio informatikoen arlokoena, Unibertsitateko, Berrikuntzako eta Eraldaketa Digitaleko Departamentuko Eraldaketa Digitaleko Zuzendaritza Nagusiak eginen du, Osasunbidea-Nafarroako Osasun Zerbitzuaren aurrekontuko partiden kargura finantzatuta.

**53. artikulua.** Nafarroako Ubidearen Eremu ureztagarriaren 1. fasea handitzeko kontratua.

Nafarroako Ubidearen eremu ureztagarriko interes orokorreko azpiegiturak eraiki eta ustiatzea arautzen dituen azaroaren 22ko 12/2005 Foru Legeko 3.1.b) artikuluaren arabera Nafarroako Foru Komunitateko Administrazioak dituen eskumenak, Nafarroako Ubidearen eremu ureztagarriaren 1. fasea handitzearen interes orokorreko azpiegiturak eraiki eta ustiatzeko herri-lanen emakidarako kontratukoak, Lurralde Kohesiorako Departamentuari dagozkio, salbu eta lurzatiak biltzeko prozesuen eta sektore edo eremu bakoitza ureztatzen hasteko adierazpenen eta haien aldaketen gainekoak. Emakida kontratuaren obra proiektuen eta haien aldaketen onespen administratiboa Lurralde Kohesiorako Departamentuak eginen du.

**54. artikulua**. Nekazaritzako estatistika-lanetan laguntzeagatiko diru-ordainak.

Landa Garapeneko eta Ingurumeneko Departamentuak diru-ordainak ematen ahalko dizkie nekazaritzaren arloko estatistikan laguntzen duten pertsonei, laguntza horrek sortzen dizkien gastuengatik, betiere muga hauekin (eurotan, urtero):

|  |  |
| --- | --- |
| Urte osoko labore-azalerak | 75 |
| Urte osoko labore-ekoizpenak | 75 |
| Abeltzaintzako beste ekoizpen batzuen ebaluazioa | 250 |
| Lurraren prezioak | 1.300 |
| Landa errentamenduen kanonak | 350 |
| Nekazaritzako eta abeltzaintzako produktuen asteko prezioak | 1.750 |
| Nekazariek eta abeltzainek jasotako prezioak | 1.100 |
| Nekazariek eta abeltzainek ordaindutako prezioak | 600 |
| Munta txikiko produktuen prezioak | 300 |
| Nekazaritzako ordainsariak | 200 |
| Kontu makroekonomikoak | 200 |
| Meteorologia-Osoa | 1.325 |
| Meteorologia-Erdizka | 1.175 |
| Meteorologia-Termoplubiometrikoa, elurrari buruzko informazioarekin | 980 |
| Meteorologia-Termoplubiometrikoa | 750 |
| Meteorologia-Plubiometrikoa | 665 |
| Meteorologia-Erdizka, elurrari buruzko informazioarekin | 1.405 |

**55. artikulua.** Nekazaritza Bermatzeko Europako Funtsetik (NBEUF) eta Landa Garapenerako Europako Nekazaritza Funtsetik (LGENF) heldu diren laguntzak kontrolatzeko laguntza kontratua.

Europako Batzordeak 2014ko martxoaren 11n emandako 907/2014 (EB) Erregelamendu delegatuaren bidez osatu zen Europako Parlamentuaren eta Kontseiluaren 1306/2013 (EB) Erregelamendua, erakunde ordaintzaileei eta beste organo batzuei, finantza kudeaketari, kontuen likidazioari, bermeei eta euroaren erabilerari dagokionez; hori horrela, bermatze aldera betetzen direla erregelamendu delegatu horrek Europako NBEUF eta LGENF funtsen kontuak kitatzeko prozedurari dagokionez ezartzen dituen betebeharrak, Landa Garapeneko eta Ingurumeneko Departamentuak laguntza kontratuak egiten ahalko ditu, kontrolatu eta egiaztatze aldera Europako funts horietatik heldu diren laguntzen eskatzaileei ordainketak egiteko oinarri gisa hartzen diren egitateak, edo laguntze aldera Nafarroako Foru Komunitateko Erakunde Ordaintzailearen eginkizunak betetzen. Era berean, eginkizun horiek betetzeko mandatua eman diezaieke Nafarroako Foru Komunitateko Administrazioaren entitate instrumentalei.

**Lehenengo xedapen gehigarria.** Toki entitateen parte-hartze funtsaren tratamendua.

1. Toki entitateek Nafarroako Tributuetan duten Parte-hartzeen Funtsa osatzeko Nafarroako Parlamentuak 2020ko ekitaldirako onetsitako kredituek, kapital transferentzien arloan, aurreko ekitaldietan sortutako diruzaintzako gerakin atxikia kontsumituko dute. Era berean, ekitaldia ixtean aurrekontu-erabilerarik izan ez duten kredituak, jatorria ekitaldi itxietako ekonomietan dutenak, bai eta Toki Inbertsioen Planaren araudia aplikatuz itzultzen diren kopuruak ere, funts horri atxikitako diruzaintzako gerakinak izanen dira. Gerakin hori ekitaldi bakoitzeko aurrekontu-kredituarekin batera esleitzen ahalko da, aurrekontuaren exekuzio mailaren arabera eta sarreren aurreikuspenek horretarako bidea ematen badute, toki entitateei planean sartutako obrak egiteagatik ematen zaizkien dirulaguntzak finantzatzeko.

2. Toki Administrazioaren eta Despopulazioaren Zuzendaritza Nagusiko titularrak funts-mugimenduak egiten ahalko ditu Toki Inbertsioen Planeko partiden artean, programaren helburuak betetzeko beharrezkotzat jotzen direnean. Era berean, toki entitateek Nafarroako tributuetan duten parte-hartzearen Funtsaren partidetan sartutako kredituen artean ere funts-mugimenduak egiten ahalko dira, kapital transferentzien arloan, hala inbertsio plan bereko aurrekontu-partiden artean, nola plan desberdinetako partiden artean.

Halaber, Toki Inbertsioen Planaren barruan aurrekontu partidak sortzen ahalko dira, programaren helburuak betetzeko beharrezkotzat jotzen denean.

3. 2017-2019 aldirako Toki Inbertsioen Planaren ekarpenen banaketari dagokionez, aldi horretarako Toki Inbertsioen Plana arautzen duen abenduaren 13ko 18/2016 Foru Legearen 4. artikuluak xedatzen duenari jarraikiz, zuzkidurak Inbertsioen Programen, Toki Programazioaren eta Aukeraketa Askekoen ataleko kontzeptu desberdinen artean birbanatuko dira.

4. Toki Administrazioaren eta Despopulazioaren Zuzendaritza Nagusiak bere gain hartuko du Toki Inbertsioen Planeko kredituen artetik plan zuzentzaileetako azterlan eta proiektuak finantzatzeko diren kredituak kudeatzeko lana, dela ente instrumental bati enkargua emanez, dela kontratu publikoei buruzko foru legeriaren araberako kontratazio baten bidez, horren barne delarik haiek garatu eta gauzatzeko beharrezkotzat jotzen diren zerbitzu, inbertsio eta jarduketekin lotura duten edonolako gastuak. Edozein kasutan, ulertuko da Gastuen Aurrekontuan kudeaketa horretarako aitortzen diren betebeharrak Toki Inbertsioen Planaren gastu berekia direla.

5. 2009-2012 aldirako Toki Inbertsioen Planari buruzko urriaren 24ko 16/2008 Foru Legearen 4. artikuluan aurreikusitako finantzaketa ez duten hiri zeharbideen urbanizazio proiektuen kostuan, Toki Administrazioaren eta Despopulazioaren Zuzendaritza Nagusiak finantzatu beharko lukeen zatia kredituen kargura ordainduko da, kasuan kasuko fakturak aurkeztu ondoren.

6. Toki Administrazioaren eta Despopulazioaren Zuzendaritza Nagusiko titularrak funts-mugimenduak egiten ahalko ditu Toki entitateek Nafarroako tributuetan duten parte-hartzearen Funtsaren partiden artean, transferentzia arrunten arloan, programaren helburuak betetzeko beharrezkotzat jotzen direnean.

Halaber, Toki entitateek Nafarroako tributuetan duten parte-hartzearen Funtsaren barruan, transferentzia arrunten arloan, aurrekontu partidak sortzen ahalko dira, programaren helburuak betetzeko beharrezkotzat jotzen denean.

**Bigarren xedapen gehigarria.** Itundutako ikastetxeen sostengurako funts publikoak banatzeko modulu ekonomikoak.

Ikastetxe itunduetako hezkuntza-maila eta -modalitate desberdinetan, eskola unitate bakoitzeko modulu ekonomikoen urteko zenbatekoak kontzeptu hauetan daude banatuta: "Irakasleen soldatak, gizarte-kargak barne", unitate itundu bakoitzeko irakasle titular eta agregatuen ratioa zehaztuta, "Gastu aldakorrak" eta "Bestelako gastuak", kontzeptu bakoitzak modulu osoarekiko egiten duen portzentajea adierazita, I. eranskinean jasotakoak izanen dira.

"Irakasleen soldatak, gizarte-kargak barne" kontzeptuan biltzen da irakasleen ordainsarien eta haien gizarte-kargen ondoriozko kostua, irakaskuntza mailen arabera.

"Gastu aldakorrak" kontzeptuan biltzen dira, irakasleen antzinatasunaren kostuaz eta horrek Gizarte Segurantzan duen eraginaz gain, irakasleen ordezkapenen kostua, zuzendaritza-osagarriarena eta Langileen Estatutuaren 68.e) artikuluan ezarritakoaren ondoriozko betebeharrena.

Diru kopuru horiek funts orokor batean bilduko dira, zeina irakaslez irakasle banatuko baita ikastetxe itunduetako irakasleen artean, irakasle bakoitzaren egoeraren inguruabarren arabera.

**Hirugarren xedapen gehigarria.** Ikasliburuen doakotasunerako programako liburuen salmenta.

Ikasliburuen doakotasunerako programako liburuak saltzen ahalko dira, bakar-bakarrik, liburu-salmentan jarduteko gaikuntza ematen dien baimena daukaten establezimenduetan.

**Laugarren xedapen gehigarria.** Irakasleen irakastorduak zehaztea.

Irakasle-lanpostuak ikasturte bakoitzaren hasieran dauden beharrizanen arabera betetze aldera, eta baldin eta kasuan kasuko espezialitatean ez badago irakastordu nahikorik, unibertsitateaz kanpoko irakasleek beste espezialitate batzuetan irakatsiz osatuko dute beren ordutegia, Hezkuntza Departamentuak ezarritako kasuetan eta baldintzetan betiere.

**Bosgarren xedapen gehigarria.** Ikastetxe publiko berriak.

Hezkuntza Departamentuak, ikastetxe publiko bat sortu baino lau hilabete lehenagorainoko aurrerapenez izendatzen ahalko ditu irakaskuntzako zuzendaritza-karguak, zeinek erregelamendu organikoetan ezarrita dauden eginkizunak beteko baitituzte.

**Seigarren xedapen gehigarria.** Lanbide karrerako maila aitortua aplikatzea Osasun Sistema Nazionaletik etorritako langileei.

Osasun Departamentuan eta haren erakunde autonomoetan lanpostu finkoa lortzen duten fakultatiboei Osasun Sistema Nazionaleko beste osasun zerbitzu batean egiaztatutako karrera-graduak aitortzen zaizkie, espezialitate, lanbide kategoria edo titulazio-talde berari dagozkionak. Gradu horien ordainsariak apirilaren 6ko 11/1999 Foru Legean eta hura garatzen duen araudian ezarritakoaren arabera ordainduko dira. Foru lege horren bidez arautu zen Osasunbidea-Nafarroako Osasun Zerbitzuko langile fakultatiboen lanbide karrerako sistema.

Osasun Sistema Nazionaleko beste zerbitzu batzuetatik iritsitako langileei, Osasun Departamentuko erakunde autonomoetan lanpostu bat zerbitzu eginkizunetan betetzen badute, Osasun Sistema Nazionaleko beste osasun zerbitzu batean egiaztatutako karrera-graduak aitortzen zaizkie. Gradu horien ordainsariak Osasunbidea-Nafarroako Osasun Zerbitzuko osasun-langileen lanbide karrerako araudian ezarritakoaren arabera ordainduko dira.

**Zazpigarren xedapen gehigarria.** Arazoak dituzten enpresei zorrak geroratzeko baldintza bereziak.

Zuzendaritza nagusi eskudunak proposaturik, Nafarroako Gobernuak baldintza bereziak jartzen ahalko dizkie arazoak dituzten enpresentzat ezarritako laguntza-araubideari atxikitako enpresei, Nafarroako Foru Komunitatearekin dituzten zorren zatikapen eta geroratzea egiteko, enpresa bere bitartekoak erabiliz bideragarria izateko beharrezkoak diren amortizazio-epe eta -sistemari dagokionez, eta, halakoetan, aplikatuko den interes-tasa ez da izanen legezko interes indardunaren ehuneko 50 baino gehiagokoa. Aipatutako araubidea Ekonomia, Ogasun, Industria eta Enpleguko kontseilariaren irailaren 3ko 397/2012 Foru Aginduaren bidez ezarri zen. Gainerako baldintzei dagokienez, zorrak zatikatzeko eta geroratzeko oro har ezarritakoak izanen dira.

**Zortzigarren xedapen gehigarria.** Eskubide sozialen arloko prestazio bidegabeki jasotakoak itzultzea.

Babes Sozialaren eta Garapenerako Lankidetzaren Zuzendaritza Nagusiak, Pertsonen Autonomiarako eta Garapenerako Nafarroako Agentziak eta Nafarroako Berdintasunerako Institutuak ordaindutako aldizkako prestazio eta pentsio gisa bidegabeki jasotako kopuruak zatika itzul daitezen ezarriko du Ekonomia eta Ogasun Departamentuak, aipatu diren erakunde autonomoek eta zuzendaritza nagusiak proposatuta, kasua bada; eta ez du ez interesik ez bermerik eskatuko.

**Bederatzigarren xedapen gehigarria.** Osasun zentroen funtzionamendurako transferentziak.

547001-52300-4609-312200 proiektuko aurrekontu partidan, "Osasun zentroen funtzionamendurako transferentziak" izenekoan, Nafarroako udalen jabetzakoak diren herrietako kontsultategien eta kontsultategi osagarrien funtzionamendurako den horretan, dagoen zenbatekoa banatzeko, Osasunbidea-Nafarroako Osasun Zerbitzuko kudeatzaileak urtero onesten dituen gehieneko zenbatekoak eta moduluak hartuko dira kontuan, eta ez zaio aplikatuko Dirulaguntzei buruzko azaroaren 9ko 11/2005 Foru Legea.

Edozein kasutan, kontsultategi mota eta azalera hartuko dira kontuan modulu horietan.

Toki-kontsultategien ekipamenduaz Osasunbidea-Nafarroako Osasun Zerbitzua arduratuko da, kasua bada.

**Hamargarren xedapen gehigarria.** Transferentzien Batzordea.

Abenduaren 19ko 2356/1984 Errege Dekretuaren bidez eratutako Transferentzien Batzordean Nafarroako Gobernuak duen ordezkaritzan tokia izanen dute propio eskatu duten edo eskatuko duten parlamentu-talde guztiek. Estatuko zerbitzuen transferentziari Nafarroako Gobernuaren ordezkaritzak adostasuna emateko, talde parlamentarioen ordezkari gehienen aldeko botoa beharko da, eta horretarako, ordezkari bakoitzak bere taldea osatzen duten foru parlamentari adina boto izanen du.

**Hamaikagarren xedapen gehigarria.** Aldi baterako kontratua duten medikuen eta fakultatibo espezialisten esklusibotasun araubidea.

2020an, Osasunbidea-Nafarroako Osasun Zerbitzuari atxikitako langileen araubide berezia ezartzen duen 11/1992 Foru Legeko A.1 eta A.2.5 estamentuetako langileen aldi baterako kontratazio berriak dedikazio esklusiboaren araubidean eginen dira. Profesional kontratatuei aukera emanen zaie dedikazio ez-esklusiboko araubidea hautatzeko, eta kontratazioaren lehen egunetik egiteko aukera izanen dute. Salbuespeneko neurri hori aplikatuko da betetzen zailak diren espezialitate eta lanpostuetan; zerbitzuak hori justifikatzen duen txostena egin beharko du aldez aurretik, eta kontratuek urtebete baino gutxiagoko iraupena izan beharko dute.

**Hamabigarren xedapen gehigarria.** Unibertsitateaz kanpoko irakasleentzako lan publikoaren eskaintza.

1. Nafarroako Foru Komunitateko Administrazioko unibertsitateaz kanpoko irakasleen lanpostuak, erretiroaren, heriotzaren, ukoaren edo lanpostu-erreserbarik ez dakarren beste edozein egoera administratiboren ondorioz hutsik gelditzen direnak, besterik gabe esleituko zaizkio plantilla organikoan jatorriko irakasle kidegoari, zehaztu gabe lanpostuen gainerako ezaugarriak.

2. Nafarroako Foru Komunitateko Administrazioko unibertsitateaz kanpoko irakasleen lan publikoaren eskaintzetan ezarriko da irakasle kidego bakoitzeko zenbat lanpostu sartzen diren. Lan eskaintza horietan sartutako lanpostuen ezaugarriak plantilla organikoa aldatzeko foru dekretu batean ezarriko dira, sartzeko hautapen proben deialdia egin aurretik, eta gutxienez espezialitatea eta hizkuntza zehaztuko dira kasu guztietan".

**Xedapen gehigarri berria.** Enpresa-inbertsioagatiko laguntzei loturiko konpromisoak.

Aurrekontuaren Zuzendari Nagusiaren apirilaren 8ko 134/2019 Erabakiaren bitartez 2019ko gastu-aurrekontuan sarturiko kredituak, zeinak baitagozkie "Industrietako inbertsioagatiko dirulaguntzak. PO FEDER 2014-2020" izeneko 810007 81210 7701 422206 partidari eta "Enpresa handietako inbertsioagatiko dirulaguntzak" izeneko 810007 81210 7701 422207 partidari, baldin eta ezin izan badira 2019an aplikatu, berriro ere erantsi ahalko dira, 2020ko aurrekontu-ekitaldian aplikatuak izateko.

**Xedapen gehigarri berria.** Aukeraketa Askeko Toki Inbertsioen Plana, 10.000 biztanle baino gutxiagoko udalerrietarakoa-Despopulazioaren aurkako borroka.

Toki Administrazioaren eta Despopulazioaren Zuzendaritzak “Aukeraketa askeko toki inbertsioen plana, 10.000 biztanle baino gutxiagoko udalerrietarakoa-Despopulazioaren aurkako borroka” izeneko partidaren zenbatekoa banatuko du, ondoko irizpideen arabera:

1. 10.000 biztanle baino gutxiagoko udalerriak soilik izan ahalko dira onuradunak. Kontuan hartu beharreko populazio zifra ofizialak izanen dira abenduaren 20ko 743/2019 Errege Dekretuak, 2019ko urtarrilaren 1eko udal erroldaren berrikusketaren ondoriozko populazio zifrak ofizialak deklaratzen dituenak, onetsitakoak.

2. Honako hauek izanen dira jasoko diren zenbatekoak:

a) 2.000 biztanle baino gutxiagoko 212 udalerriek: 16.518 euro udalerri bakoitzak, 3.501.816 euro guztira.

b) 2.000 biztanle edo gehiagoko eta 3.000 biztanle baino gutxiagoko 23 udalerriek: 26.000 euro udalerri bakoitzak, 598.000 euro guztira.

c) 3.000 biztanle edo gehiagoko eta 10.000 biztanle baino gutxiagoko 25 udalerriek: 36.000 euro udalerri bakoitzak, 900.000 euro guztira.

3. Jarduketa finantzagarriak izanen dira udalerri onuradun bakoitzak erabakitzen dituenak hurrengo apartatuetan jasotzen direnetik:

a) Despopulazioaren aurkako borrokarako inbertsioak.

b) Gastu-aurrekontuko sailkapen ekonomikoko 6. kapituluan kontabilizatu beharreko beste jarduketa batzuk.

4. Toki entitate onuradunen eta horiek jaso beharreko zenbatekoen zerrenda Toki Administrazioaren eta Despopulazioaren Zuzendaritzaren ebazpen bidez onetsiko da, eta jarraian ordainketa osoa eginen da.

5. Toki Administrazioaren eta Despopulazioaren Zuzendaritza gaitzen da “Aukeraketa askeko toki inbertsioen plana, 10.000 biztanle baino gutxiagoko udalerrietarakoa-Despopulazioaren aurkako borroka” hori exekutatzeko beharrezkoak diren xedapen guztiak onesteko.

**Xedapen gehigarri berria.** Osasunbideko profesionalek barneko mediku egoiliarrei (BAME) emandako prestakuntzarengatiko ordaina.

Osasunbideko profesionalek barneko mediku egoiliarrei prestakuntza ematea sustatzeko eta ordaintzeko xedez, eta kontuan harturik ezen, medikuntzako zenbait espezialitatetan dagoen profesionalik ezaren ondorioz, kasu batzuetan bikoiztu eginen dela ekitaldi honetan eta datozen urteetan Nafarroan prestakuntza jasoko duten BAMEen kopurua, ezohiko produktibitatearen modulu bat ezartzen da, urteko gutxieneko zenbateko gordina 1.000 eurokoa izanen duena, maiatzeko nominan ordaindu beharrekoa, barneko mediku egoiliarren prestakuntza-urtearen amaierarekin bat etorrita. Tutore batek berak bere ardurapean bi BAME baldin baditu, ordainsaria 1.200 eurokoa izanen da; eta hiru edo gehiago baldin baditu, 1.400 eurokoa.

Irakaskuntza-modulua kobratzeko eskubidea izanen dute Irakaskuntza Batzordeak tutore izendatu dituen profesionalek, baldin beren ardurapean gutxienez ere BAME bat izan badute.

Edozein arrazoi dela-eta tutoretza-aldia maiatza baino lehenago eteten baldin bada, ezarritako kantitatearen parte proportzionala izanen da moduluaren ordainsari.

Sendategi bakoitzeko Irakaskuntza Planean zehaztuko dira tutore bakoitzak bere irakaslanari eskaini beharreko orduak, bai eta irakaslan hori zer baldintzatan eginen den eta kasuan kasuko sendalan-salbuestea ere, otsailaren 8ko 183/2008 Errege Dekretuari jarraikiz.

Xedapen honen lehen paragrafoan adierazitako helburu berarekin, zilegi izanen da irakaslana hedatzea, kasua bada, osasun-prestakuntza espezializatuko irakaslana egiteko gaitasun-ziurtagiria duten beste osasun-profesional batzuenganaino, egoiliar-aldia eginik medikuntza, erizaintza, farmazia, biologia, psikologia, fisika eta kimikako espezialitateetan.

**Xedapen gehigarri berria.** Osasunbideko langileen guardiak egun berezietan.

Guardiak egun berezietan egiten dituzten Osasunbideko langileek produktibitate-modulu aldakor bat jaso ahalko dute, guardiari dagokionaren zenbateko bera izanen duena.

Osasunbideak Mahai Sektorialean dauden sindikatuen iritzia eskatuko du, ea zeintzuk jo behar diren egun berezitzat, aipatu modulua jasotzearen ondorioetarako.

2019ko abendua eta 2020ko urtarrila eperako, abenduaren 24a, 25a eta 31 eta urtarrilaren 1a, 5a eta 6a ordainduko dira, kontzeptu honen ordainsaria ekitaldi honetatik aurrera ematearren.

**Xedapen gehigarri berria.** Nafarroan pentsioek duten egoera errealari eta dirusarreren eta gastuen fluxuei buruzko azterlana.

Nafarroako Gobernuak, aplikatzekoa den Estatuko araudia galarazi gabe, Nafarroako pentsioen zenbatekoen benetako egoerari buruzko azterketa bat eginen du sei hilabeteko epean, kontuan hartuta Nafarroan jada gaituta dauden osagarri fiskalen bideak aintzat hartuta. Halaber, aztertu beharko du aurrekontuetan izanen lukeen eragina pentsio baxuenak osatzeak egungo LGSarekin parekatu arte, hasiera batean, eta 1.080 eurora iritsi arte, bigarren fase batean. Azterlan horretan egungo pentsio sistema publikoaren joeren balorazioa eginen da.

**Azken xedapenetako lehenbizikoa.** Nafarroako Foru Komunitateko Administrazioari eta foru-sektore publiko instituzionalari buruzko martxoaren 11ko 11/2019 Foru Legea aldatzea.

Nafarroako Foru Komunitateko Administrazioari eta foru-sektore publiko instituzionalari buruzko martxoaren 11ko 11/2019 Foru Legearen 69. artikuluaren 2. apartatua aldatzen da, eta aurrerantzean testu hau izanen du:

“Nafarroako Gobernuaren web atariak komunikazioaren, antolaketa administratiboaren eta informazio sistemen gaietako eskumenak dituzten departamentuak izanen ditu arduradun eta kudeatzaile tekniko; sarbide bateratua izanen du”.

**Azken xedapen berria.** Aldatzen da Kontratu Publikoei buruzko apirilaren 13ko 2/2018 Foru Legearen 18. artikulua. Honela geldituko da:

“18. artikulua. Lizitatzailearen kaudimen ekonomiko eta teknikoa beste enpresa batzuen erreferentziaren bidez baloratzea.

Bere kaudimena frogatzeko, lizitatzailea beste enpresa batzuen kaudimenean oinarritzen ahalko da, haiekin dituen loturen izaera juridikoa edozein dela ere.

Sozietate-talde batean gailen diren pertsona juridikoen kasuan, kontuan hartzen ahalko dira taldeko sozietateak, betiere pertsona juridiko gailenek frogatzen badute egiazki dituztela eskueran sozietate horien bitartekoak, kontratuak exekutatzeko beharrezkoak direnak.

36. artikuluan arauturiko arrazoi sozialengatik erreserbatutako kontratuen kasuan, lizitatzailea laneratzeko eta gizarteratzeko enpresa bat baldin bada, kaudimen gisa aurkeztu ahalko du Gizartetik bazterturik dauden pertsonei zuzendutako gizarteratze eta laneratze egitarauak garatzeko laguntza ekonomikoak arautzen dituen apirilaren 26ko 130/1999 Foru Dekretuaren edota beste autonomia erkidego batzuetan aplikatzekoak diren arauen babesean sorturiko laneratze eta gizarteratze zentro gisa zeukana. Hala, lizitatzaileak Nafar Lansare-Nafarroako Enplegu Zerbitzuaren edo halako zentroak sailkatu eta erregistratzen dituen administrazio-organoaren ziurtagiri bat aurkeztu beharko du, eta bertan jasoko da laneratze- eta gizarteratze-enpresak jarraitzen duela laneratze- eta gizarteratze- zentroak garatutako jarduerarekin.

Kaudimena azpikontratazioaren bitartez frogatzen denean, lizitatzaileak agiri bat aurkeztu beharko du, azpikontratistekin kontratu-exekuziorako konpromiso formala dagoela frogatzeko, eta kasu horretan haien guztien kaudimena metatu eginen da. Halaber, 16. eta 17. artikuluetan ezarritako moduan eta baldintzetan frogatu beharko du azpikontratistek badituztela kontratua exekutatzeko behar diren baliabideak”.

**Azken xedapenetako bigarrena.** Kontratu Publikoei buruzko apirilaren 13ko 2/2018 Foru Legea aldatzea.

Nafarroako Kontratu Publikoei buruzko apirilaren 13ko 2/2018 Foru Legearen honako artikulu hauek testu hau izanen dute:

1. 59.2 artikuluari h) letra gehitzen zaio. Testu hau izanen du:

“h) Kontratu bat betetzeak berekin dakarrenean entitate kontratatzaileek kontratistari datu pertsonalak komunikatzea, adierazi beharko da datu horiek zer helbururekin komunikatzen diren.”

2. 66.3 artikuluari d) letra gehitzen zaio, testu honekin:

“d) Kontratu bat betetzeak berekin dakarrenean entitate kontratatzaileek datu pertsonalak jakinaraztea kontratistari, kontratua betetzeko baldintza berezia eta funtsezkoa izanen da kontratista datuen babesaren arloko Espainiako eta Europar Batasuneko araudiaren menpe egotea. Aurrekoa aplikatuz, kontratistak betebehar hauek izanen ditu bereziki:

Lehena. Kontratua formalizatu aurretik adierazpen bat aurkeztea, haren bidez jakinarazteko non egonen diren zerbitzariak, haiekin lotutako zerbitzuak emateko baliatuko direnak.

Bigarrena. Kontratua formalizatu aurretik adieraztea aurreikusirik ote duten zerbitzariak edo haiekin lotutako zerbitzuak azpikontratatzea, bai eta azpikontratistaren izena ere; hark bete beharko ditu kontratu horren zatia betetzeko beharrezkoak diren kaudimen baldintzak.

Hirugarrena. Aurreko adierazpenean emandako informazioari dagokionez, kontratuaren bizitzan gertatzen den edozein aldaketa jakinaraztea”.

3. 138. artikuluko 3. apartatua aldatzen da, eta testu hau izanen du:

“3. Kontratazio espedientea kontratuaren kudeaketa unitateak emandako txosten arrazoitu baten bidez hasiko da; txosten horretan ase gogo diren beharren izaera eta neurria azalduko da, bai eta hauek ere: beharrak asetzeko xedearen egokitasuna, kontratuaren xede diren prestazioen ezaugarriak eta balio zenbatetsia, prezioa merkatuarekin bat datorren, adjudikazio irizpideak kontratuaren xedearekin lotura duten, kontrataziorako prozeduraren hautaketa eta kaudimen irizpideak, ondasun eta zerbitzuen hartzaileen behar berariazkoak eta inguruabarrak, eta beharrezkotzat jotzen diren beste guztiak. Kontratu bat betetzeak berekin dakarrenean entitate kontratatzaileek datu pertsonalak jakinaraztea kontratistari, jaso beharko da datu horiek jakinaraztearen helburua”.

**Azken xedapenetako hirugarrena.** Nafarroan etxebizitza izateko eskubideari buruzko maiatzaren 10eko 10/2010 Foru Legea aldatzea.

Nafarroan etxebizitza izateko eskubideari buruzko maiatzaren 10eko 10/2010 Foru Legearen artikulu hauek testu hau izanen dute aurrerantzean:

1. 3. quater artikulua aldatu da.

“3. quater artikulua. Etxebizitza eskuratzeko eskubidea bermatzeko kenkari fiskalen sistema.

1.- Etxebizitza eskuratzeko eskubidea bermatzeko kenkari fiskalek, foru lege honen 3. bis artikuluaren 2. apartatuak aipatutakoek, honako modalitate hauek edukiko dituzte:

a) Emantzipaziorako errentamenduagatiko kenkaria: Nafarroan erroldatutako 23 eta 31 urte artekoentzat (biak barne) izanen da, baldin eta haien errentak, salbuetsiak barne, ez badira 20.000 euro baino gehiagokoak, eskatzailea familia-unitate bateko kidea ez izanez gero; edo, bestela, 30.000 euro baino gehiagokoak ez badira, familia-unitateko kide guztien errentak batera hartuta.

Horretarako, kontuan hartuko da zein diren lortutako diru-sarrerak, adieraziak zerga-oinarriaren zati orokorraren eta errenta salbuetsien batura gisa, halako zergaldian lorturikoak non pertsona fisikoen errentaren gaineko zergaren aitorpenak aurkezteko epe arrunta amaitu baita kenkariaren ordainketa aurreraturako eskaera eginiko datan.

b) Etxebizitza eskuratzeko errentamenduagatiko kenkariak: Errenta Egokiagatiko Erosahalmen Nahikotasuna (ERREGEROSNA) adierazlearen 1,7 halako baino familia-dirusarrera haztatu txikiagoak dituzten pertsonentzat edo familia-unitateentzat, honako baldintza hauek betetzen badituzte:

a') Etxebizitza babestuaren eskatzaileen zentsuan inskribaturik egotea urtebeteko edo gehiagoko antzinatasun etengabearekin, urte natural bakoitzaren urtarrilaren 1ean, errentamenduaren edo erosketa-aukeradun errentamenduaren modalitatean; hori ez da eragozpena izanen Pertsona Fisikoen Errentaren gaineko Zergari buruzko Foru Legearen testu bategina onetsi zuen ekainaren 2ko 4/2008 Legegintzako Foru Dekretuaren hogeita zazpigarren xedapen iragankorrean 2020. urterako ezarritakorako.

b') Gizarteratze-etxebizitzen Programako onuradunak izatea, errentamenduan, urtebeteko edo gehiagoko antzinatasunarekin, urte natural bakoitzaren urtarrilaren 1ean.

c') Etxebizitza babestu baten errentaria izatea, urte natural bakoitzaren urtarrilaren 1ean. urtebeteko edo gehiagoko antzinatasuna duen administrazio-bisako kontratua dutenean.

Diru-sarrerak eta haien haztatzea kalkulatzeko, aplikatuko da Etxebizitzaren arloko jarduketa babesgarriak arautzen dituen irailaren 18ko 61/2013 Foru Dekretuaren II. eranskinean, edo haren ordezko arauan, xedatutakoa, eta kontuan hartuko zer errenta izan diren lortuak pertsona fisikoen errentaren gaineko zergaren aitorpenak aurkezteko epea kenkariaren ordainketa aurreraturako eskaeraren datan amaitu deneko zergaldian.

2.- Kenkari bakoitzaren baldintzak eta zenbatekoak, bai eta haiek modu aurreratuan ordaintzeko ezartzen diren epeak ere, modalitate bakoitzean desberdinak izan ahalko dira, bai eta modalitate beraren barruan desberdinak ere.

3.- Kenkari-modalitate desberdinak elkarrekin bateraezinak izanen dira; halaber, bateraezinak izanen dira honako hauekin: etxebizitza alokatzeagatiko kenkariarekin, zeina Pertsona Fisikoen Errentaren gaineko Zergari buruzko Foru Legearen testu bateginaren 62.2 artikuluan ezarrita baitago; Nafarroako Gobernuak alokairu-gastuen ordainketarako emandako larrialdiko laguntzekin edo laguntza bereziekin, etxebizitza berari dagozkionean; eta etxebizitza babestuak edo Alokairu Poltsari atxikitakoak errentamenduan hartzeko aurreikusitako diru-laguntzekin.

4.- Etxebizitza eskuratzeko eskubidea bermatzeko kenkari fiskalen sistema hori kudeatzeaz arduratuko da etxebizitza babestuaren eskatzaileen zentsua kudeatzen duen ente bereki bera edo besteren ente bera. Aurrekoa gorabehera, etxebizitza-alorrean eskudun den zuzendaritza nagusiari dagokio kudeaketatik eratorritako egintzak eta ebazpenak erabakitzea".

2. Aldatu egiten da 7. artikuluaren 4. apartatua:

“4. Babes ofizialeko etxebizitzatzat hartuko dira etxebizitza babestuaren mota honetarako legez eta erregelamenduz ezarritako betebeharrak betetzeagatik behar den kalifikazioa lortzen duten etxebizitzak. Babes ofizialeko etxebizitzen metro koadro erabilgarriaren azkeneko prezioa ez da izanen etxebizitza horietarako eta erantsitako garajerako indarra duen modulu ponderatua baino 1,30 aldiz handiagoa. Era berean, beste eranskinetarako erabiltzen den metro koadro erabilgarriaren gehieneko prezioa ez da izanen tipologia honetako etxebizitzetarako erabiltzen den metro koadro erabilgarriaren gehieneko prezioaren 100eko 40tik gorakoa.

Lurzoruaren eta urbanizazioaren kostuak gehienezko salmenta-prezioan izanen duen oihartzuna, erregelamenduz ezarritakoaren arabera, ez da 100eko 17,5 baino handiagoa izanen, edo 100eko 30 baino handiagoa sustapenaren alokairuko etxebizitzak direnean, erosteko aukerarik gabe eta planeamenduan babes ofizialeko etxebizitzak sustatzeko erreserbaturik ez dauden lurzatietan eraikiak”.

3. 13. artikulua aldatzen da.

“13. artikulua. Etxebizitza hutsak alokatzeko bitartekotza publikorako programa: Alokairuen Boltsa.

1. Nafarroako Administrazio Publikoek etxebizitza hutsen alokairua sustatuko dute.

2. Etxebizitzaren arloan eskumena duen departamentuak zilegi izanen du etxebizitza hutsak merkatuko prezioetan bereganatzea, dela errentan, dela erabilera-lagapenean, gero prezio babestuetan berriz alokatu edo erabilera-lagapenean uzteko, kasuko prezio-diferentziak ordainduz.

Kudeaketa bitarteko propioen nahiz besterenen bidez egin ahalko da, eta ez da aplikatzekoa izanen ente instrumental baten ardurapean uzteko erregelamenduzko betebeharra. Era berean, ente instrumental bati eginiko enkargua nahitaez egon beharrari buruzko gainontzeko erreferentziak ez dira aplikatzekoak izanen.

3. Kudeaketa eginen da erregelamenduari eta artikulu honek ezarritakoari jarraikiz ezarriko diren baldintzen arabera.

a) Etxebizitza babestuaren eskaeraren arabera, Alokairuen Poltsan sartuko diren etxebizitzak zein herritakoak izanen diren zehazten ahalko da.

“b) Alokairu-poltsara sartu ahalko dira bizigarritasun-zedula duten etxebizitza erabiliak, baldin eta instalazio elektrikoa gaurkotuta badute eta haien gainerako instalazioak eta zainketa-egoera egokiak direla-eta alokairuan berehala jartzeko moduan badaude. Azken betebehar hori ken daiteke, kontuan harturik etxebizitzaren jabearen inguruabar pertsonalak edo ondasun higiezinen merkatuaren helburuak.

c) Etxebizitza errentan emateko ezarritako epea bukaturik, etxebizitzaren alokairua kudeatzeaz arduratzen den erakundeak jabeari itzuliko dio jaso zuen egoera berean eta maizterrik gabe, non eta jabeak ez duen adierazten maizterra hartzearekin ados dagoela.

d) Etxebizitza errentan emanen da babes ofizialeko etxebizitzetarako ezarritako prezioa gainditu gabe.

e) Etxebizitza arloko eskumena duen departamentuak diru-laguntza emanen die maizter diren pertsonei, babes ofizialeko etxebizitzetarako ezarritako baldintzekin, betebeharrekin eta prozedurekin”». 20. artikuluari 6. puntua gehitzen zaio. “6. Babes ofizialeko etxebizitzak erosteko aukerarik gabeko alokairu araubidekoak direnean, planeamenduan babes ofizialeko etxebizitzak sustatzeko erreserbaturik ez dauden lurzatietan eraikiak, etxebizitzak esleituko dira aurreko apartatuetan aurreikusitako erreserbak errespetatuz, baina etxebizitza babestuen eskatzaileen zentsuaren bidez esleituko dira soilik Nafarroako edozein udalerritan erroldatuta daudenentzako erreserbakoen erdiak. Gainerako etxebizitzak, 100eko 100 egin arte, haiek eskuratzeko baldintza orokorrak betetzen dituzten pertsonei edo familia unitateei esleituko zaizkie, etxebizitza babestuaren eskatzaileen zentsuan izena emateko aldez aurreko baldintza eskatu gabe”.

5. 26. artikulua aldatzen da.

“26. artikulua. Etxebizitza Babestuaren Eskatzaileen Zentsua.

1. Etxebizitzaren arloan eskumena duen departamentuak, zehazten dituen bitarteko propioen edo besterenen bidez, zentsu bat sortu eta eguneraturik eramanen du, helburu hauekin: etxebizitza babestuak esleitzea; etxebizitza babestuaren eskariaren eta sustapenen gaineko datuak eta baremoei buruzko informazioa zentralizatzea; eta, orobat, etxebizitza arloan azterlanak, proposamenak eta proiektuak prestatzeko interesgarri izan daitezkeen datuak biltzea. Datu horiek erabiliko dira higiezinen merkatuko eskariaren bilakaera eta merkatu horren egoera aztertzeko, foru lege honen hirugarren xedapen gehigarrian ezarritako ondorioetarako.

2. Zentsuaren kudeaketaz arduratuko den entitateak, foru lege honen 37. artikuluan arautzen den webgunearen bidez, jendaurrean jarriko ditu eskueran dituen informazioak, sustapen bakoitzean egindako erreserbei, baremoei, etxebizitza kopuruari, etxebizitzak emateko aurreikusitako datei eta sustapenaren beste ezaugarri batzuei buruzkoak. Datu horiek etengabe eguneraturik eta eskueran edukiko dira abian diren sustapen guztietarako”.

6. Hamaseigarren xedapen gehigarriari apartatu berri bat gehitzen zaio, eta 6. apartatua zena 7. apartatua izanen da:

“Hamaseigarren xedapen gehigarria. Etxebizitza hauen sustatzaileentzako dirulaguntzak: erosteko aukerarik gabeko errentamendu-araubideko kalifikazioa duten babes ofizialeko etxebizitzak, 60 urte baino gehiagoko edo desgaitasuna duten pertsonentzako alokairuko apartamentu babestuak, eta erabilera-lagapeneko araubidekoak diren babes ofizialeko etxebizitzak.

1. Erosketa-aukerarik gabeko errentamendu-araubideko kalifikazioa duten babes ofizialeko etxebizitzen eta 60 urtetik gorakoentzako edo desgaitasuna dutenenentzako apartamentu babestuen sustatzaileek honako dirulaguntza hauek lortzen ahalko dituzte:

a) Kasuko kalifikazioan sarturiko etxebizitzen (eranskinik gabe) gehieneko salmenta-prezioaren %23.

b) Kasuko kalifikazioan sarturiko etxebizitzen (eranskinik gabe) gehieneko salmenta-prezioaren %35, baldin eta sustatzaileak eskatzen badu etxebizitza babestuen babes-araubide aplikagarriaren iraunaldia 30 urtekoa izatea.

Letra honetan ezarritako portzentajea ezin izango zaio batu a) letran ezarritakoari.

2. Irabazi-asmorik gabeko elkarte pribatuek, erabilera-lagapeneko araubideko babes ofizialeko etxebizitzak sustatzen badituzte, kasuko kalifikazioan sarturiko etxebizitza babestuen (eranskinik gabe) gehieneko salmenta-prezio teorikoaren %25eko dirulaguntza jasotzen ahalko dute, baldin eta elkarteko lehen bazkide bakoitzaren familiaren sarrera ponderatuak txikiagoak badira babes ofizialeko etxebizitza erosteko dirulaguntzak eskuratu ahal izateko eskatzen direnak baino. Dirulaguntza hau eta foru lege honen hemezortzigarren xedapen gehigarrian aurreikusitakoa bateraezinak izanen dira.

3. Dirulaguntzak behin-behineko kalifikazioan erabakiko dira. Behin-behineko kalifikazioa izan ondoren, sustatzaileak edo elkarteak dirulaguntzaren %50eraino jaso ahalko du, onetsitako dirulaguntzaren zenbatekoa estaliko duen abala aurkeztu ondoren. Dirulaguntzaren gainerakoa behin betiko kalifikazioa lortu ondoren ordainduko da.

4. Baldin eta sustatzaileak edo elkarteak errentamendu-araubidea edo erabilera-lagapeneko araubidea aldatzen badute etxebizitzak babes-araubideari loturik dirauen bitartean etxebizitza arloan eskudun den departamentuak horretarako baimenik eman gabe, jasotako kopuru guztiak itzuli beharko dituzte, horrek ezertan galarazi gabe bidezkoak diren bestelako zehapen batzuk eta legezkotasuna berrezartzeko ekintzak.

5. Xedapen gehigarri honetan aurreikusitako dirulaguntza lortzen ahalko dute behin-behineko kalifikazioa foru lege honek indarra hartzen duenetik aurrera eskatzen duten babes ofizialeko etxebizitzen sustapenek bakarrik. Beharrezkoa izanen da kasuko etxebizitza-sustapena egitea espedientearen behin-behineko kalifikazioa eskatzen den unean 100 alokairu-eskaera baino gehiago (etxebizitza babestuaren eskatzaileen erroldako datuen arabera) dauden herrietan, salbu eta sozietate publikoek edo toki entitateek sustaturiko etxebizitzen kasuan edo toki entitatearen udalak etxebizitza-sustapenaren aldeko ebazpena ematen badu.

6. Erosteko aukerarik gabeko errentamendu-araubideko kalifikazioa duten babes ofizialeko etxebizitzak eta 60 urtetik gorakoentzako edo desgaitasuna dutenentzeko alokairuko apartamentu babestuak sustatzen dituztenek birgaitze babesturako dirulaguntza bat jasotzen ahalko dute, aurrekontu babesgarriaren %80 artekoa eta 25.000 eurokoa gehienez etxebizitza bakoitzeko, baldintza hauekin betiere:

– Etxebizitzek gutxienez 25 urteko antzinatasuna izatea.

- eta sustatzaileak etxebizitzei errentamendu-erabilera eman izana babes ofizialeko etxebizitzetarako ezarritako baldintzetan, eta konpromisoa hartzea baldintza beretan horretarako erabiltzeko gutxienez ere beste 15 urtez, birgaitze babestuaren espedientearen behin betiko kalifikazioaren egunetik hasita; hala egiten ez badu, baldintza horiekin jasotako dirulaguntza itzuli beharko du.

7. Xedapen gehigarri honetan agindutakoa erregelamendu bidez garatu edo aldatu ahalko da".

**Azken xedapenetako laugarrena.** Lurraldearen Antolamenduari eta Hirigintzari buruzko Foru Legearen testu bategina onesten duen uztailaren 26ko 1/2017 Legegintzako Foru Dekretua aldatzea.

Lurraldearen Antolamenduari eta Hirigintzari buruzko Foru Legearen testu bategina onesten duen uztailaren 26ko 1/2017 Legegintzako Foru Dekretuaren artikulu hauek testu hau izanen dute aurrerantzean:

1. 55. artikuluaren 6. apartatua aldatzen da:

“Lurzoru urbanizagarriko sektoreetan, nagusiki bizitegietarako erabiltzen direnetan, planeamenduak lur erreserba bat zehaztu beharko du udalez gaindiko zuzkiduraren izaerarekin; erreserba horrek 3 metro koadroko azalera izan beharko du, gutxienez, bizitegietarako eraikitako 100 metro koadroko, eta orube izaera izanen du; erreserba hori errentamendu-araubideko etxebizitza babestuak eraikitzeko kalifikatuko da. Lur horiei esleituko zaien eraikigarritasuna ez da izanen, guztira, sektoreak osotara duen eraikigarritasunaren % 7tik beherakoa. Lurzati horietan, eraikinen hirigintza-baldintzak inguruko lurzatietakoek dituztenen antzekoak izan beharko dira. Lurzati horietako eraikigarritasuna ez da kontuan hartuko udalari nahitaez egin beharreko aprobetxamenduaren esleipena kalkulatzeko, eta ez da gainerakoarekin batuko sektorearen gehieneko aprobetxamendua kalkulatzeko; horrez gain, ez du zuzkidura publikoetarako erreserbarik sortuko.

Apartatu honetan aurreikusitako erreserbatik ateratzen den lurzatiak 300 metroko azalera edo txikiagoa izanez gero, kokatuta dagoen udalerriaren ondarean sartuko da, eta udalak zuzkidura publikoetarako erabili beharko du”.

2. 98. artikuluko b) letra aldatzen da:

“b) Nahitaez eta dohainik lagatzea planeamendu orokorrak, hala denean, dagokion esparruaren barrenean sartu edo atxikitzen dituen sistema orokorrak exekutatzeko behar den lurzoru guztia, bai eta udalez gaindiko zuzkiduretarako lurrak ere, bertan errentamendu-araubideko etxebizitza babestuak eraikitzeko”.

3. 187. artikuluaren 3. apartatua aldatzen da:

“3. Planeamenduaren arabera errentamendu-araubideko etxebizitza babestuak eraikitzeko diren udalez gaindiko zuzkiduretarako lurrak nahitaezko eta doako lagapenaren bidez eskuratuko dira, sektore bakoitzean behar den lurzoru urbanizagarria finkatu ondoren”.

4. 234. artikulua aldatzen da:

“Lurzoru Publikoaren Foru Bankuan sartuko dira Foru Komunitateko Administrazioak aurreko artikuluan adierazitako helburuarekin eskuratutako lurrak, bai eta Nafarroako Ondareko ondare ondasunak ere, Lurzoru Publikoaren Foru Bankuari atxikitzen zaizkionak.

Era berean, Lurzoru Publikoaren Foru Bankuan sartuko dira errentamendu-araubideko etxebizitza babestuak eraikitzeko diren udalez gaindiko zuzkiduretarako lurrak, lagapenaren bidez eskuratutakoak.

Lurzoru Publikoaren Foru Bankuan sartuko dira ondare hori osatzen duten ondasunen kudeaketa eta besterentzearen bidez eskuratutako diru-sarrerak”.

5. 236. artikuluaren 2. apartatua aldatzen da:

"2. Lurzoru Publikoaren Foru Bankuan, foru lege honen 55.6 artikuluan aurreikusitako udalez gaindiko zuzkiduraren kontzeptuan, sartuta dauden ondasunak errentamendu-araubideko etxebizitza babestuak eraikitzeko baizik ez dira erabiliko, ukatu gabe haien kudeaketa egitea hurrengo artikuluko 1. apartatuan aurreikusitako bideren bat erabiliz edo 239. artikuluan aurreikusitako azalera eskubidearen formulaz”.

**Azken xedapenetako bosgarrena.** Nekazaritzako Azpiegiturei buruzko martxoaren 7ko 1/2002 Foru Legea aldatzea.

Nekazaritzako Azpiegiturei buruzko martxoaren 7ko 1/2002 Foru Legearen artikulu hauek testu hau izanen dute:

1. 68. artikuluaren 3. apartatua aldatzen da:

“3. Nafarroako Foru Komunitateko Administrazioak berak edo bere sozietate publikoen bidez obrak egin ahal izateko, aldez aurreko zenbait baldintza ezarriko dira, onuradunek bete beharrekoak, erregelamendu bidez garatuko direnak, honako printzipio hauetan oinarrituak:

a) Dagokien finantzaketa zatia eta, kasua bada, egiten diren likidazioak aldez aurretik egitea.

b) Nekazaritza azpiegituren arloko eskumena duen departamentuaren finantzaketa jaso aurretik, ureztatzaileen elkarteen ordenantza eta erregelamenduetan neurriak sartzea ureztatzeko uraren aprobetxamenduen hartzaileen ur kontsumoak kontrolatzeko; horrekin batera penalizazioak ere aurreikusiko dira, kanpaina bakoitzean departamentu horrek “Riegos de Navarra, Sociedad Anónima” sozietate publikoaren bidez ezarritako erreferentziako ur kontsumoak gainditzeagatik.

c) Ureztatzaileen elkarte onuradunei dokumentu bat eskatuko zaie, haren bidez instalazioak desegoki erabiltzeagatik eta, bereziki, eremu horretarako eta ohiko laboreetarako erreferentziatzat jarritakoak baino ur kopuru handiagoak aplikatzeagatik sor litezkeen kalteen erantzukizuna kentzeko nekazaritzako azpiegituren arloko eskumena duen departamentuari.

d) Konpromisoa hartzea, ureztalur horietan kanpainaz kanpaina ezarri diren edo ezarriko diren laboreei buruzko datu muntadunak ematekoa nekazaritza azpiegituren arloko eskumena duen departamentuari edo haren sozietate publikoei, estatistika-ondorioetarako eta nekazaritza-elikagaien eta nekazaritza-energiaren industriarentzako informazio-bideak hobetzeko”.

2. 71. artikuluaren 1. apartatua aldatzen da:

“1. Nekazaritza azpiegituretako jardun eremuetan egin beharreko obrak bitarikoak dira: batetik, interes orokorrekoak, Nafarroako Foru Komunitateko Administrazioak nahitaez egin beharrekoak, artikulu honen 2.Bigarrena.d) apartatuan zehaztutakoak salbu, horiek toki entitateek eginen baitituzte; eta bestetik, nekazaritza interes pribatuko obrak, interesdunek berek zuzenean egin beharrekoak”.

3. 71. artikuluaren 2. apartatuko lehen paragrafoa aldatzen da:

Interes orokorreko obrak eremu osorako izanen dira onuragarriak, ustiategietatik kanpoko azpiegituretako ekintzak izanen dira, eta honako mota hauek izanen dituzte”.

4. 73. artikuluaren 4. apartatua aldatzen da:

“Foru lege honetako 71.2.Bigarrena.d) artikuluan aipatzen diren obrak finantzatzeko, herri-lurretako barne banaketari buruzkoak, baldintza ezinbestekoa izanen da barne banaketa hori presiopeko sareen bidez egitea, eta hartara, Nafarroako Foru Komunitateko Administrazioak gehienez 100eko 75 finantzatuko du, eta kasuko toki entitateak edo parekatuak gainerakoa, teknikaren egoeraren arabera ezartzen ahal diren erreferentziako kostuen gainean kalkulatuta. Horrez gain, toki entitateak hamabost urtez eutsi beharko dio bere hartan loteen tamainari; ez da zilegi izanen loteak oinarrizko ureztatze-azalera baino txikiagoak izatea, eta adjudikaziorako baldintzak foru lege honetako 42.5 artikuluan esaten denaren araberakoak izanen dira. 100eko 75eko gehieneko dirulaguntza hartzeko baldintzak erregelamendu bidez ezarriko dira.

100eko 50eko oinarrizko dirulaguntza erregelamenduz garatuko da. 100eko 25eko dirulaguntza osagarria lortzeko baldintzak erregelamenduz garatuko dira; oinarria izanen da saritzea herri-lurren adjudikazio-hartzaile direnek Nafarroako Ustiategien Erregistroaren arabera dituzten ezaugarriak, eta saritzea, halaber, zer prestakuntza duten ureztatzearekin zerikusia duten gaietan eta zer kontrol beren ur kontsumoen gainean. Behin egiaztapena eginda, erregelamenduz ezarritako baldintzei jarraituz, ehuneko 25 hori ordainduko da".

**Azken xedapenetako seigarrena.** Nekazaritzako finantzaketari buruzko lege mailako xedapenen testu bategina onesten duen otsailaren 16ko 54/1998 Legegintzako Foru Dekretua aldatzea.

12. artikuluak testu hau izanen du:

“1. Titulu honetan aipatzen diren onurak jasotzen ahalko dira nekazaritzako edo abeltzaintzako ondasunetan izandako galerengatik, baldin eta arriskuak sartuta ez badaude Nafarroan aplikatzekoak diren Nekazaritzako Aseguruen planetan, eta Nafarroako Gobernuak berariaz deklaratzen badu arrisku horiek babesgarriak direla legegintzako foru dekretu honen ondorioetarako.

2. Kalte horiei aurre egiteko ezarritako laguntzen araubidearen onuradunentzat Nafarroako Foru Komunitateko Administrazioak egiten dituen ekarpenak nekazariei ordainduko zaizkie zuzenean, Dirulaguntzei buruzko azaroaren 9ko 11/2005 Lege Orokorraren 17.2.b) artikuluan ezarritakoari jarraikiz, non dirulaguntzak emateko prozedura finkatzen baita”.

**Azken xedapenetako zazpigarrena.** 5/2019 Foru Legea aldatzea, otsailaren 7koa, Nafarroako Foru Komunitatean familia gurasobakarrak egiaztatzeari buruzkoa.

Nafarroako Foru Komunitatean familia gurasobakarrak egiaztatzeari buruzko otsailaren 7ko 5/2019 Foru Legearen honako artikulu hauek testu hau izanen dute:

1. 2. artikulua aldatzen da:

“2. artikulua. Aplikazio eremua.

Foru lege honetako xedapenak aplikatuko zaizkie honako baldintza hau betetzen duten familia guztiei: beren kideek eskabide-aurkezpenaren egunera arteko aldia Nafarroako Foru Komunitateko egiazko egoiliar gisa igaro izana, etenik gabeko urte erdiz, gutxienez ere”.

2. 12. artikulua aldatzen da:

“12. artikulua. Neurri fiskalak.

Familia gurasobakarrek edo gurasobakartasun-egoeran daudenek araudi fiskalak familia ugariei aitortzen dien tratamendu bera izanen dute, Hitzarmen Ekonomikoan ezarritakoarekin bat Nafarroako Foru Komunitatearen arau-eskumenekoak diren tributuen kasuan”.

**Azken xedapenetako zortzigarrena.** Kontsumitzaileen eta Erabiltzaileen Defentsarako ekainaren 20ko 7/2006 Foru Legea aldatzea.

Kontsumitzaileen eta Erabiltzaileen Defentsarako ekainaren 20ko 7/2006 Foru Legearen artikulu hauek testu hau izanen dute:

1. 39. artikuluko e) letra aldatzen da:

“e) Enpresa, instalazio edo zerbitzuaren araubide eta funtzionamendu egokiak eta kontsumitzailearen babesa bermatzeko nahitaez bete behar diren dokumentazio eta informazio arauak ez betetzea”.

2. 39. artikuluari r) letra gehitzen zaio:

“r) Ez betetzea posta helbideari, telefono zenbakiari eta posta elektronikoko helbideari buruzko informazioa euskarri iraunkorrean kontsumitzaileen eta erabiltzaileen eskura jartzeko betebeharra, beren kexak eta erreklamazioak egin ditzaten; horien berri idatziz jaso beharko da, paperean edo beste edozein euskarri iraunkorretan; horrekin batera, ez betetzea erreklamazioak aurkeztu eta hilabeteko epean gehienez ere haiei erantzuteko betebeharra”.

3. 40. artikulua aldatzen da:

“1. Lege honetan tipifikatutako arau-hausteak arinak izanen dira, salbu eta astun edo oso astuntzat hartu behar badira, artikulu honetan ezarritakoarekin bat.

2. Arau-hausteak astuntzat hartuko dira irizpide hauetako bat tartean denean, eta oso astunak izanen dira, berriz, bi irizpide edo gehiago daudenean:

a) Kontsumitzaileen osasunaren edo segurtasunaren kontrako kalte edo arrisku larria.

b) Kontsumitzaileen interes ekonomikoen kalte larria.

c) Zabarkeria larria edo doloa.

d) Arau-hauste orokortua, ukitutako hartzaileen kopuruari dagokionez”.

4. 42. artikuluaren 2. apartatua aldatzen da:

"2. Zehapenek dakartzaten isunen zenbatekoa zehaztean kontuan hartuko dira inguruabar hauek:

a) Kontsumitzaileei eragindako kalteak edo galerak.

b) Produktu edo zerbitzuaren hartzaileen ahultasun gradua.

c) Legez kontra lortutako onuraren zenbatekoa.

d) Arau-hausleak merkatuan duen posizioa.

e) Gizartean eragindako nahastea.

f) Arau-haustean berrerori edo errepikatu izana.

g) Arau-hauslearen salmenta kopurua”.

**Azken xedapenetako bederatzigarrena.** Pertsona Fisikoen Errentaren gaineko Zergari buruzko Foru Legearen testu bategina aldatzen da, ekainaren 2ko 4/2008 Legegintzako Foru Dekretuaren bidez onetsia.

2020ko urtarrilaren 1etik aurrera, Pertsona Fisikoen Errentaren gaineko Zergari buruzko Foru Legearen 7.x) artikuluak testu hau izanen du:

"x) Sozietateek beren langileei ordaindutako lan-etekinak, ohiz kanpokoak edo gehigarriak, zeinak bideratzen baitira zerbitzuak ematen dituzten enpresaren –edo, Merkataritza Kodearen 42. artikuluaren zentzuan, taldeko edozein sozietateren– kapital sozialean partaidetzak eskuratzera edo harpidetzera, urtean 20.000 euroko mugarekin, baldin eta:

Lehena. Etekin ohiz kanpokoen edo gehigarrien zenbatekoa idatziz jasota egotea.

Bigarrena. Langileak eta eskuratutako partaidetzek betetzea 62.11 artikuluan jasotako kenkaria egiteko ezarritako baldintzak.

Hirugarrena. Partaidetzak hilabeteko epean eskuratu eta ordaintzea eskuratzeko etekinak jasotzen direnetik.

Artikulu honetan ezartzen diren baldintzak ez betetzeak ekarriko dio subjektu pasiboari bere tributu egoera erregularizatzeko betebeharra, 83.4 artikuluan ezartzen denarekin bat etorriz.

Salbuespen honen aplikazioa bateraezina da 62.11 artikuluan jasotako kenkariarekin, salbuetsitako zenbatekoei dagokienez”.

**Azken xedapen berria.** Sozietateen gaineko Zergari buruzko abenduaren 28ko 26/2016 Foru Legea aldatzea.

2019ko urtarrilaren 1etik aurrera hasitako zergaldietarako eraginekin, 66.6 artikuluaren bigarren eta bosgarren paragrafoek honako testu hau izanen dute:

"1., 2. eta 3. apartatuetan ezarritakoaren arabera egoki diren kenkariak izateko, beharrezkoa izanen da kenkarirako eskubidea sortzen duten plantillaren batezbestekoak, lan-kontratu mugagabea eta 27.000 euro baino gehiagoko soldata dutenenarenak, manten daitezela kenkaria sortu zuen zergaldia bukatu eta ondoko hogeita lau hilabeteetan zehar. Baldintza hori bete den zehazteko, hogeita lau hilabete horietako plantilla horien batezbestekoaren kalkulua hamabi hilabeteko ondoz ondoko bi alditan eginen da”.

Aurreko paragrafoetan xedatutakoaren ondorioetarako, kenkaria aplikatu baldin bada plantillak mantendu beharreko hamabi hilabeteko bi aldietako edozein bukatu baino lehen, ordaindu beharko da desegoki aplikatutako zenbatekoa, kasuko berandutza-interesekin batera, hamabi hilabeteko aldi horiek bukatzen diren zergaldiei dagozkien aitorpenetan”.

**Azken xedapenetako hamargarrena.** Jokoari buruzko abenduaren 14ko 16/2006 Foru Legea aldatzea.

Jokoari buruzko abenduaren 14ko 16/2006 Foru Legeari xedapen iragankor bat gehitzen zaio, testu hau izanen duena:

“Hirugarren xedapen iragankorra. Etetea

2020ko uztailaren 31 arte, edo foru lege honen aldaketak indarra hartu arte, lehenago gertatzen bada, ez da onartuko baimen eskaerarik joko edo bingorako areto edo apustuetarako berariazko lokal berriak jartzeko.

Era berean, ez da eskaerarik onartuko baimenaren bideragarritasunari buruzko aldez aurreko kontsultak egiteko, ez eta Joko makinen Erregelamendua onesten duen uztailaren 31ko 181/1990 Foru Dekretuaren 10. artikuluan aipatzen diren lokaletan joko makinak eta apustuen makina lagungarriak jartzeko ere”.

**Azken xedapenetako hamaikagarrena.** Indarra hartzea.

Foru lege honek Nafarroako Aldizkari Ofizialean argitaratu eta biharamunean hartuko du indarra.

I. ERANSKINA

Hezkuntza mailetako moduluak eta ratioak, 2020ko urtarriletik abendura bitarteko aldirako

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| HEZKUNTZA MAILA | IRAKASLE RATIOA | | LANGILEEN LANSARIAK | MODULUA % | GASTU ALDAKORRAK | MODULUA % | BESTE GASTU BATZUK | MODULUA % | MODULUA, GUZTIRA |
| TITULARRA | AGREGATUA |
| HAUR HEZKUNTZAKO 2. ZIKLOA | 1,217 | 0,000 | 45.968,93 | 0,74 | 5.951,66 | 0,10 | 10.498,84 | 0,17 | 62.419,43 |
| LEHEN HEZKUNTZA | 1,391 | 0,000 | 52.535,91 | 0,73 | 8.514,05 | 0,12 | 11.128,88 | 0,15 | 72.178,84 |
| DBHko LEHEN ETA BIGARREN MAILAK | 1,652 | 0,000 | 65.983,11 | 0,75 | 8.576,70 | 0,10 | 13.190,62 | 0,15 | 87.750,43 |
| DBHko HIRUGARREN ETA LAUGARREN MAILAK | 1,728 | 0,000 | 74.993,62 | 0,75 | 10.766,26 | 0,11 | 14.806,05 | 0,15 | 100.565,93 |
| DBH eta LEHEN HEZK. 2. ETA 3. MAILAK | 1.391 | 0,000 | 60.372,22 | 0,72 | 8.569,36 | 0,10 | 14.806,05 | 0,18 | 83.747,63 |
| DBH CURRICULUM EGOKITUAREN PROGRAMA | 0,957 | 0,652 | 67.398,51 | 0,73 | 10.322,33 | 0,11 | 14.806,05 | 0,16 | 92.526,89 |
| BATXILERGOA | 1,652 | 0,000 | 69.196,12 | 0,72 | 11.771,35 | 0,12 | 14.806,05 | 0,15 | 95.773,52 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| HEZKUNTZA MAILA | IRAKASLE RATIOA | | LANGILEEN LANSARIAK | MODULUA % | GASTU ALDAKORRAK | MODULUA % | BESTE GASTU BATZUK | MODULUA % | LANGILE OSAGARRIAK | MODULUA % | MODULUA, GUZTIRA |
| TITULARRA | AGREGATUA |
| OINARRIZKO HEZK. BEREZIA. PSIKIKOAK | 1.087 | 0,000 | 41.043,69 | 0,45 | 5.068,74 | 0,06 | 11.128,88 | 0,12 | 34.829,21 | 0,38 | 92.070,52 |
| OINARRIZKO HEZKUNTZA BEREZIA. AUTISTAK | 1.087 | 0,000 | 41.043,69 | 0,48 | 5.068,74 | 0,06 | 11.128,88 | 0,13 | 27.654,20 | 0,33 | 84.895,51 |
| OINARRIZKO HEZK. BEREZIA. URRITASUN ANITZEKOAK | 1.087 | 0,000 | 41.043,69 | 0,42 | 5.068,74 | 0,05 | 11.128,88 | 0,11 | 40.829,66 | 0,42 | 98.070,97 |
| HLKPB | 1,087 | 1,087 | 84.197,99 | 0,52 | 12.985,34 | 0,08 | 14.806,05 | 0,09 | 50.834,14 | 0,31 | 162.823,52 |
| HBP | 0,696 | 0,391 | 41.803,52 | 0,48 | 5.819,69 | 0,07 | 11.128,88 | 0,13 | 27.654,20 | 0,32 | 86.406,29 |
| Oinarrizko Hezk. Berezia Psik. DBHko Un. Espezifikoa | 1.391 | 0,000 | 52.535,91 | 0,76 | 5.054,91 | 0,07 | 11.128,88 | 0,16 |  |  | 68.719,70 |

ERDI MAILAKO HEZIKETA ZIKLOAK

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ERDI MAILAKO HEZIKETA ZIKLOAK | IKASMAILA | IRAKASLE RATIOA | | LANGILEEN LANSARIAK | MODULUA % | GASTU ALDAKORRAK | MODULUA % | BESTE GASTU BATZUK | MODULUA % | MODULUA, GUZTIRA |
| TITULARRA | AGREGATUA |
| 1- EMHZ, KUDEAKETA ADMINISTRATIBOA (HLO) | 1. maila | 0,478 | 1,087 | 63.907,35 | 0,68 | 10.029,63 | 0,11 | 19.498,77 | 0,21 | 93.435,75 |
| 2. maila | 0,826 | 0,568 | 58.394,27 | 0,67 | 9.008,80 | 0,10 | 19.498,77 | 0,22 | 86.901,84 |
| 2- EMHZ, ERIZAINTZAKO ZAINKETA LAGUNGARRIAK | 1. maila | 0,435 | 1,304 | 70.651,52 | 0,70 | 11.254,96 | 0,11 | 18.997,42 | 0,19 | 100.903,90 |
| 2. maila | 0,261 | 0,000 | 11.319,79 | 0,69 | 1.621,86 | 0,10 | 3.412,83 | 0,21 | 16.354,48 |
| 3- EMHZ, SOLDADURA ETA GALDARAGINTZA (HLO) | 1. maila | 0,348 | 1,522 | 75.509,10 | 0,63 | 11.869,39 | 0,10 | 32.284,67 | 0,27 | 119.663,16 |
| 2. maila | 0,913 | 0,609 | 63.786,00 | 0,60 | 9.788,06 | 0,09 | 32.284,67 | 0,30 | 105.858,73 |
| 4- EMHZ, AURREINPRIMAKETA DIGITALA (HLO) | 1. maila | 0,609 | 1,043 | 67.841,48 | 0,64 | 10.587,44 | 0,10 | 27.802,51 | 0,26 | 106.231,43 |
| 2. maila | 0,652 | 0,739 | 57.644,77 | 0,61 | 8.996,13 | 0,10 | 27.802,51 | 0,29 | 94.443,41 |
| 5- EMHZ, INPRIMAKETA GRAFIKOA (HLO) | 1. maila | 0,696 | 0,957 | 68.201,11 | 0,63 | 10.770,00 | 0,10 | 29.793,32 | 0,27 | 108.764,43 |
| 2. maila | 0,653 | 0,783 | 59.426,44 | 0,60 | 9.384,36 | 0,10 | 29.793,32 | 0,30 | 98.604,12 |
| 6- ZURGINTZA ETA ALTZARIGINTZA | 1. maila | 0,826 | 1,000 | 75.547,98 | 0,66 | 11.810,79 | 0,10 | 27.897,32 | 0,24 | 115.256,09 |
| 2. maila | 0,565 | 1,000 | 64.228,21 | 0,63 | 10.188,97 | 0,10 | 27.897,32 | 0,27 | 102.314,50 |
| 7.- EMHZ, FARMAZIA ETA PARAFARMAZIA (HLO) | 1. maila | 0,652 | 0,913 | 64.549,22 | 0,70 | 10.038,49 | 0,11 | 17.787,91 | 0,19 | 92.375,62 |
| 2. maila | 0,652 | 0,717 | 56.781,45 | 0,68 | 8.851,51 | 0,11 | 17.787,91 | 0,21 | 83.420,87 |
| 8.- EMHZ, INSTALAZIO ELEKTRIKO ETA AUTOMATIKOAK (HLO) | 1. maila | 0,696 | 1,000 | 69.888,02 | 0,64 | 10.832,01 | 0,10 | 28.086,90 | 0,26 | 108.806,93 |
| 2. maila | 0,652 | 0,870 | 62.823,26 | 0,62 | 9.774,72 | 0,10 | 28.086,90 | 0,28 | 100.684,88 |
| 9.- EMHZ, MEKANIZAZIOA (HLO) | 1. maila | 0,522 | 1,391 | 77.877,13 | 0,66 | 12.331,81 | 0,10 | 28.225,93 | 0,24 | 118.434,87 |
| 2. maila | 0,696 | 0,826 | 62.983,41 | 0,62 | 9.927,38 | 0,10 | 28.225,93 | 0,28 | 101.136,72 |
| 10. EMHZ, MERKATARITZA JARDUERAK | 1. maila | 0,870 | 0,870 | 72.297,65 | 0,70 | 11.416,90 | 0,11 | 19.395,58 | 0,19 | 103.110,13 |
| 2. maila | 1,044 | 0,479 | 64.323,88 | 0,69 | 10.157,72 | 0,11 | 19.395,58 | 0,21 | 93.877,18 |
| 11- EMHZ, MENDEKOTASUNA DUTEN PERTSONENTZAKO ARRETA (HLO) | 1. maila | 0,739 | 0,826 | 64.870,43 | 0,69 | 10.123,77 | 0,11 | 18.997,42 | 0,20 | 93.991,62 |
| 2. maila | 0,739 | 0,696 | 59.691,85 | 0,68 | 9.315,59 | 0,11 | 18.997,42 | 0,22 | 88.004,86 |
| 12.- HONDEAKETAK ETA ZUNDAKETAK | 1. maila | 1,000 | 0,827 | 76.231,79 | 0,63 | 12.038,17 | 0,10 | 32.608,78 | 0,27 | 120.878,74 |
| 2. maila | 0,740 | 0,783 | 63.201,87 | 0,60 | 9.980,55 | 0,09 | 32.608,78 | 0,31 | 105.791,20 |
| 13.- SISTEMA MIKROINFORMATIKOAK ETA SAREAK | 1. maila | 0,740 | 1,305 | 83.927,85 | 0,72 | 13.253,50 | 0,11 | 19.594,65 | 0,17 | 116.776,00 |
| 2. maila | 1,175 | 0,261 | 61.353,06 | 0,68 | 9.688,59 | 0,11 | 19.594,65 | 0,22 | 90.636,30 |

GOI MAILAKO HEZIKETA ZIKLOAK

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| GOI MAILAKO HEZIKETA ZIKLOAK | IKASMAILA | IRAKASLE RATIOA | | LANGILEEN LANSARIAK | MODULUA % | GASTU ALDAKORRAK | MODULUA % | BESTE GASTU BATZUK | MODULUA % | MODULUA, GUZTIRA |
| TITULARRA | AGREGATUA |
| 1.- GMHZ, NAZIOARTEKO MERKATARITZA | 1. maila | 1,174 | 0,348 | 64.748,45 | 0,70 | 9.951,39 | 0,11 | 17.859,79 | 0,19 | 92.559,63 |
| 2. maila | 1,217 | 0,217 | 61.456,55 | 0,69 | 9.417,31 | 0,11 | 17.859,79 | 0,20 | 88.733,65 |
| 2.- GMHZ, ELEKTRONIKAKO MANTENTZE-LANAK | 1. maila | 1,435 | 0,261 | 72.616,04 | 0,67 | 11.332,56 | 0,10 | 24.844,73 | 0,23 | 108.793,33 |
| 2. maila | 0,870 | 0,717 | 66.214,84 | 0,65 | 10.333,58 | 0,10 | 24.844,73 | 0,25 | 101.393,15 |
| 3. GMHZ, ADMINISTRAZIOA ETA FINANTZAK | 1. maila | 0,870 | 0,522 | 58.446,71 | 0,68 | 9.131,70 | 0,11 | 18.855,22 | 0,22 | 86.433,63 |
| 2. maila | 1,348 | 0,130 | 63.664,51 | 0,69 | 9.692,04 | 0,11 | 18.855,22 | 0,20 | 92.211,77 |
| 4.- GMHZ, HAUR HEZKUNTZA (HLO) | 1. maila | 0,913 | 0,739 | 68.964,36 | 0,71 | 10.579,34 | 0,11 | 17.916,66 | 0,18 | 97.460,36 |
| 2. maila | 1,087 | 0,261 | 57.523,09 | 0,68 | 8.741,94 | 0,10 | 17.916,66 | 0,21 | 84.181,69 |
| 5.- GMHZ, MARKETINA ETA PUBLIZITATEA | 1. maila | 1,174 | 0,565 | 73.379,27 | 0,71 | 10.966,37 | 0,11 | 18.712,99 | 0,18 | 103.058,63 |
| 2. maila | 1,130 | 0,391 | 64.587,95 | 0,69 | 9.677,81 | 0,10 | 18.712,99 | 0,20 | 92.978,75 |
| 6.- GMHZ, SALMENTEN ETA MERKATARITZAKO GUNEEN KUDEAKETA (HLO) | 1. maila | 1,174 | 0,566 | 73.419,67 | 0,71 | 11.594,09 | 0,11 | 18.712,99 | 0,18 | 103.726,75 |
| 2. maila | 1,131 | 0,479 | 68.099,31 | 0,70 | 10.753,93 | 0,11 | 18.712,99 | 0,19 | 97.566,23 |
| 7- GMHZ, SAREKO SISTEMA INFORMATIKOEN ADMINISTRAZIOA (HLO) | 1. maila | 1,217 | 0,652 | 78.718,47 | 0,71 | 11.913,75 | 0,11 | 19.594,65 | 0,18 | 110.226,87 |
| 2. maila | 1,304 | 0,329 | 69.653,36 | 0,70 | 10.484,00 | 0,11 | 19.594,65 | 0,20 | 99.732,01 |
| 8.- GMHZ, AUTOMATIZAZIOA ETA ROBOTIKA INDUSTRIALA | 1. maila | 0,870 | 1,043 | 79.161,29 | 0,70 | 12.354,02 | 0,11 | 22.171,35 | 0,20 | 113.686,66 |
| 2. maila | 1,348 | 0,261 | 68.842,78 | 0,68 | 10.743,69 | 0,11 | 22.130,29 | 0,22 | 101.716,76 |
| 9.- GMHZ, FABRIKAZIO MEKANIKOKO PRODUKZIOAREN PROGRAMAZIOA | 1. maila | 0,696 | 1,043 | 71.614,76 | 0,66 | 11.095,82 | 0,10 | 25.223,91 | 0,23 | 107.934,49 |
| 2. maila | 1,304 | 0,304 | 68.682,35 | 0,66 | 10.335,65 | 0,10 | 25.223,91 | 0,24 | 104.241,91 |
| 10.- GMHZ, GARRAIOA ETA LOGISTIKA (HLO) | 1. maila | 0,783 | 0,696 | 61.578,15 | 0,69 | 9.663,59 | 0,11 | 17.859,79 | 0,20 | 89.101,53 |
| 2. maila | 1,130 | 0,304 | 61.135,65 | 0,69 | 9.258,18 | 0,10 | 17.859,79 | 0,20 | 88.253,62 |
| 10.- GMHZ, GARRAIOA ETA LOGISTIKA ONLINE (HLO) | 1. maila | 0,391 | 0,522 | 37.693,77 | 0,69 | 5.812,17 | 0,11 | 10.768,92 | 0,20 | 54.274,86 |
| 2. maila | 0,609 | 0,261 | 36.769,89 | 0,69 | 5.669,72 | 0,11 | 10.768,92 | 0,20 | 53.208,53 |
| 3. maila | 0,652 | 0,217 | 36.930,35 | 0,69 | 5.694,45 | 0,11 | 10.768,92 | 0,20 | 53.393,72 |
| 4. maila | 0,261 |  | 11.319,79 | 0,69 | 1.621,86 | 0,10 | 3.412,83 | 0,21 | 16.354,48 |
| 11.- GMHZ, PLATAFORMA ANITZEKO APLIKAZIOEN GARAPENA | 1. maila | 1,348 | 0,435 | 75.614,19 | 0,71 | 11.593,26 | 0,11 | 18.997,42 | 0,18 | 106.204,87 |
| 2. maila | 1,130 | 0,435 | 66.363,51 | 0,69 | 10.222,67 | 0,11 | 18.997,42 | 0,20 | 95.583,60 |
| 12.- GMHZ, ANATOMIA PATOLOGIKOA ETA ZITODIAGNOSTIKOA (HLO) | 1. maila | 1,261 | 0,435 | 71.974,00 | 0,69 | 10.726,07 | 0,10 | 21.090,61 | 0,20 | 103.790,68 |
| 2. maila | 1,130 | 0,391 | 64.587,95 | 0,68 | 9.677,81 | 0,10 | 21.090,61 | 0,22 | 95.356,37 |
| 13.- EKOIZPEN GRAFIKOAREN DISEINUA ETA KUDEAKETA | 1. maila | 0,391 | 1,348 | 70.491,07 | 0,64 | 11.252,79 | 0,10 | 27.688,73 | 0,25 | 109.432,59 |
| 2. maila | 1,130 | 0,478 | 68.040,32 | 0,64 | 10.485,43 | 0,10 | 27.688,73 | 0,26 | 106.214,48 |
| 14.- GMHZ, FABRIKAZIO MEKANIKOKO DISEINUA (HLO) | 1. maila | 0,783 | 0,913 | 70.209,13 | 0,66 | 10.836,45 | 0,10 | 24.541,37 | 0,23 | 105.586,95 |
| 2. maila | 1,522 | 0,090 | 69.592,60 | 0,67 | 10.363,29 | 0,10 | 24.541,37 | 0,23 | 104.497,26 |
| 15.- GMHZ, GIZARTERATZEA | 1. maila | 1,131 | 0,609 | 73.260,95 | 0,71 | 11.569,03 | 0,11 | 17.916,66 | 0,17 | 102.746,64 |
| 2. maila | 0,870 | 0,609 | 61.934,65 | 0,69 | 9.780,43 | 0,11 | 17.916,66 | 0,20 | 89.631,74 |

OINARRIZKO LANBIDE HEZIKETA

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| OINARRIZKO LANBIDE HEZIKETA | IKASMAILA | IRAKASLE RATIOA | | LANGILEEN LANSARIAK | MODULUA % | GASTU ALDAKORRAK | MODULUA % | BESTE GASTU BATZUK | MODULUA % | MODULUA, GUZTIRA |
| TITULARRA | AGREGATUA |
| Merkataritza-zerbitzuak | 1. maila | 0,522 | 0,783 | 53.796,23 | 0,66 | 9.383,85 | 0,12 | 17.813,69 | 0,22 | 80.993,77 |
| 2. maila | 0,522 | 0,783 | 53.796,23 | 0,66 | 9.383,85 | 0,12 | 17.813,69 | 0,22 | 80.993,77 |
| Administrazio-zerbitzuak | 1. maila | 0,522 | 0,783 | 53.796,23 | 0,66 | 9.383,85 | 0,12 | 18.384,51 | 0,23 | 81.564,59 |
| 2. maila | 0,522 | 0,783 | 53.796,23 | 0,66 | 9.383,85 | 0,12 | 18.384,51 | 0,23 | 81.564,59 |
| Bulego-informatika | 1. maila | 0,522 | 0,783 | 53.796,23 | 0,66 | 9.383,85 | 0,12 | 18.384,51 | 0,23 | 81.564,59 |
| 2. maila | 0,522 | 0,783 | 53.796,23 | 0,66 | 9.383,85 | 0,12 | 18.384,51 | 0,23 | 81.564,59 |
| Arte grafikoak | 1. maila | 0,522 | 0,783 | 53.796,23 | 0,63 | 9.383,85 | 0,11 | 22.603,94 | 0,26 | 85.784,02 |
| 2. maila | 0,522 | 0,783 | 53.796,23 | 0,63 | 9.383,85 | 0,11 | 22.603,94 | 0,26 | 85.784,02 |
| Elektrizitatea eta elektronika | 1. maila | 0,522 | 0,783 | 53.796,23 | 0,63 | 9.383,85 | 0,11 | 22.863,19 | 0,27 | 86.043,27 |
| 2. maila | 0,522 | 0,783 | 53.796,23 | 0,63 | 9.383,85 | 0,11 | 22.863,19 | 0,27 | 86.043,27 |
| Metalezko elementuen fabrikazioa | 1. maila | 0,522 | 0,783 | 53.796,23 | 0,62 | 9.383,85 | 0,11 | 23.059,36 | 0,27 | 86.239,44 |
| 2. maila | 0,522 | 0,783 | 53.796,23 | 0,62 | 9.383,85 | 0,11 | 23.059,36 | 0,27 | 86.239,44 |
| Fabrikazioa eta muntaketa | 1. maila | 0,522 | 0,783 | 53.796,23 | 0,62 | 9.383,85 | 0,11 | 23.059,36 | 0,27 | 86.239,44 |
| 2. maila | 0,522 | 0,783 | 53.796,23 | 0,62 | 9.383,85 | 0,11 | 23.059,36 | 0,27 | 86.239,44 |
| Eraikin-zaharberritze eta -mantentzea | 1. maila | 0,522 | 0,783 | 53.796,23 | 0,61 | 9.383,85 | 0,11 | 25.487,68 | 0,29 | 88.667,76 |
| 2. maila | 0,522 | 0,783 | 53.796,23 | 0,61 | 9.383,85 | 0,11 | 25.487,68 | 0,29 | 88.667,76 |

Haur Hezkuntzako eta Lehen Hezkuntzako irakasle titularren ratioak astean zuzeneko 23 irakastorduko lanaldia oinarri hartuz kalkulatu dira.

Bigarren Hezkuntzako irakasle titularren eta irakasle agregatuen ratioak astean 23 eskola-orduko lanaldia oinarri hartuz kalkulatu dira.



